KOMMISSIONEN FOR DE EUROPÆISKE FÆLLESSKABER 
KOM(94) 356 endelig udg. 
Bruxelles, den 27.07.1994 
94/0188 (COD) 
94/0189 (COD) 
DET EUROPÆISKE FÆLLESSKABS INDSATS 
TIL FORDEL FOR KULTUREN 
Meddelelse fra Kommissionen til Europa-Parlamentet og 
Rådet for Den Europæiske Union 
Forslag til 
EUROPA-PARLAMENTETS OG RÅDETS BESLUTNING 
om oprettelse af et program til støtte for 
kunstneriske og kulturelle arrangementer 
med en europæisk dimension 
KALEJDOSKOP 2000 94/0188 (COD) 
(forelagt af Kommissionen) 
Forslag til 
EUROPA-PARLAMENTETS OG RÅDETS BESLUTNING 
om oprettelse af et program til støtte for 
bøger og læsning 
ARIANE 94/0189 (COD) 
(forelagt af Kommissionen) 
DET EUROPÆISKE FÆLLESSKABS INDSATS 
TIL FORDEL FOR KULTUREN 
Meddelelse fra Kommissionen 
til Europa-Parlamentet og Rådet for Den Europæiske Union 
DET EUROPÆISKE FÆLLESSKABS INDSATS 
TIL FORDEL FOR KULTUREN 
(EF-TRAKTATENS ARTIKEL 128) 
Meddelelse fra Kommissionen 
til Europa-Parlamentet og Rådet for Den Europæiske Union 
INDLEDNING 
Traktaten om Den Europæiske Union medfører store ændringer i Fællesskabets indsats på 
kulturområdet. De høje kontraherende parters ønske om at skabe en "stadig snævrere 
sammenslutning mellem de europæiske folk", bl.a. gennem indførelsen af et unionsborgerskab, 
finder således også konkret udtryk i anerkendelsen af specifikke beføjelser på områder såsom 
kulturen. En styrkelse af Fællesskabets indsats på kulturområdet vil desuden gøre det muligt at 
udnytte de store jobskabelsesmuligheder i denne sektor. 
Blandt ændringerne i traktaten skal særlig nævnes: 
EF-traktatens artikel 3, litra p), hvor "bidrag til kvalitetsuddannelser og udfoldelsesmuligheder 
for medlemsstaternes kulturer" anføres som et af målene for Fællesskabets virke 
artikel 92, stk. 3, litra d), hvori det hedder, at "støtte til fremme af kulturen og bevarelse af 
kulturarven, når den ikke ændrer samhandels- og konkurrencevilkårene i Fællesskabet i et 
omfang, der strider mod de fælles interesser", kan betragtes som forenelig med 
fællesmarkedet 
afsnit IX, artikel 128, som giver et specifikt grundlag for gennemførelsen af 
tilskyndelsesforanstaltninger, der skal støtte og udbygge medlemsstaternes indsats på en 
række områder, samtidig med at den nationale og regionale mangfoldighed respekteres og 
den fælles kulturarv fremhæves. 
Disse nye bestemmelser har ingen indflydelse på det grundlag, som hidtil har været anvendt (og 
som stadig anvendes) for en række harmoniseringsforanstaltninger med en kulturel dimension, 
f.eks. vedrørende fri bevægelighed for og eksport af kulturgoder. 
Artikel 128 i afsnit IX betyder til gengæld, at det er nødvendigt at fastlægge retningslinjerne for 
de kulturelle opgaver, som medlemsstaterne har pålagt Fællesskabet, integrere de foranstaltninger, 
som Kommissionen allerede har iværksat på kulturområdet, i disse retningslinjer, og præcisere, 
hvad der skal gøres fremover. 
Dette er formålet med nærværende meddelelse, som Kommissionen omtalte i sin meddelelse om 
de "Nye perspektiver for Fællesskabets indsats på kulturområdet", KOM(92) 149, som blev 
vedtaget af Kommissionen den 29. april 1992 og godkendt af Ministerrådet den 
12. november 1992. Det hedder i meddelelsen, at der skal forelægges "specifikke forslag og 
programmer" på kulturområdet, efter at Unionstraktaten er trådt i kraft. 
Denne meddelelse er nu blevet nødvendig for gennemførelsen af Fællesskabets tilskyndelses­
foranstaltninger på kulturområdet på det nye grundlag, som traktaten giver, for at undgå, at 
Fællesskabets indsats på kulturområdet risikerer at blive afbrudt netop på det tidspunkt, hvor man 
har ønsket at udbygge den. 
Nærværende meddelelse falder i tre dele: 
En analyse af traktatens afsnit IX, som er grundlaget for udbyggelsen af Den Europæiske 
unions indsats på kulturområdet. 
En programdel, der indeholder en beskrivelse af de prioriterede foranstaltninger, der nu skal 
iværksættes på de forskellige områder på grundlag af artikel 128. 
En del, der vedrører hensynet til de kulturelle aspekter i Fællesskabets øvrige politikker og 
programmer. 
Som bilag til forslaget til meddelelse vedlægges to forslag til afgørelse vedrørende Kaleidoskop-
programmet og programmet for støtte til bøger og læsning. 
L ANALYSE AF UNIONSTRAKTATENS AFSNIT DC. ARTIKEL 128 
Omfanget af Fællesskabets beføjelser på kulturområdet skal vurderes på grundlag af de 
målsætninger, der er fastsat i artikel 128 (stk. 1 og 3), de anførte områder, hvor der skal gøres en 
indsats (stk. 2 og 3), den form for foranstaltninger, Fællesskabet pålægges at gennemføre (stk. 2 
og 4) samt betingelserne for indsatsen og den beslutningsproces, der skal anvendes i henhold til 
EF-traktaten (artikel 128, stk. 5, og artikel 189 B). Hvis man opregner alle de målsætninger, der 
er nævnt i artiklen, samt de forskellige områder, hvor Fællesskabet skal gøre en indsats, er næsten 
hele kulturområdet omfattet, og der er således vide muligheder for Fællesskabets indsats. 
Til gengæld ligger der en række begrænsninger i den form for foranstaltninger, der kan 
gennemføres, de instrumenter, Fællesskabet råder over, og den procedure, der skal anvendes. 
A. Målsætninger (stk. 1 og 3) 
Artiklen indeholder tre meget ambitiøse målsætninger: 
at bidrage til, at medlemsstaternes kulturer kan udfolde sig, idet Fællesskabet respekterer den 
nationale og regionale mangfoldighed og samtidig fremhæver den fælles kulturarv 
at fremme moderne kulturel skaben 
at fremme det kulturelle samarbejde med tredjelande og med de internationale organisationer, 
der beskæftiger sig med kulturelle forhold, herunder navnlig Europarådet. 
B. De områder, hvor Fællesskabet skal gøre en indsats (stk. 2 og 3) 
De områder, hvor Fællesskabet skal gøre en indsats, defineres som følger: 
på fællesskabsplan: 
forbedring af kendskabet til og formidlingen af de europæiske folkeslags kultur og historie 
bevarelse og beskyttelse af den kulturarv, der er af europæisk betydning 
ikke-kommercielle kulturelle udvekslinger 
kunstnerisk og litterær skaben, herunder i den audiovisuelle sektor 
over for tredjelande: 
kulturelt samarbejde med tredjelande og de internationale organisationer, der beskæftiger sig 
med kulturelle forhold, herunder navnlig Europarådet. 
C. Principperne for Fællesskabets indsats 
Fællesskabets indsats på kulturområdet bygger på komplementaritetsprincippet og subsidiaritets­
princippet. Formålet er at fremme samarbejdet mellem medlemsstaterne og om nødvendigt støtte 
og udbygge deres indsats på de anførte områder. I henhold til artikel 128 må der ikke foretages 
nogen form for harmonisering af medlemsstaternes love og administrative bestemmelser. 
I artikel 128, stk. 4, hedder det, at Fællesskabet skal tage hensyn til de kulturelle aspekter i sin 
indsats i henhold til sine andre politikker. Denne yderst vigtige bestemmelse betyder, at der nu 
skal tages hensyn til kulturen inden for alle områder af Fællesskabets arbejde allerede ved 
udformningen af nye foranstaltninger eller politikker, samtidig med at fællesskabsretten skal 
overholdes. 
Ifølge de opstillede principper skal de planlagte foranstaltninger først og fremmest fremme 
kendskabet til medlemsstaternes kultur og udbredelsen af kulturel skaben, bl.a. ved at: 
fremme samarbejdet i form at netværk og partnerskaber mellem de forskellige aktører på 
kulturområdet og fri bevægelighed for kulturelle værker 
støtte kulturelle initiativer med symbolsk værdi 
udnytte de muligheder, de nye kommunikationsteknologier giver 
fremme de kulturelle aspekter i den sociale og økonomiske udvikling. 
De instrumenter, Fællesskabet kan anvende til fordel for kulturen, består hovedsagelig af 
økonomisk støtte og faglig bistand. 
D. Beslutningsprocessen 
a) Proceduren (stk. 5) 
De forslag, Kommissionen forelægger for Europa-Parlamentet og Rådet på kulturområdet i 
henhold til artikel 128, stk. 5, skal vedtages efter proceduren for fælles beslutningstagning 
i EF-traktatens artikel 189 B, hvilket vil sige, at der på alle stadier kræves enstemmighed i 
Rådet. Desuden skal en ny instans, nemlig Regionsudvalget, også høres. 
Denne indviklede procedure er imidlertid nødvendig, fordi kulturen er et meget følsomt 
område. Den forudsætter, at der er bred enighed om vedtagelsen af tilskyndelsesforan­
staltningerne, og betyder, at de forslag til foranstaltninger, der fremsættes, både med hensyn 
til indhold og varighed bør have et vist omfang. For at proceduren kan gennemføres, skal der 
på forhånd afholdes yderst omfattende høringer. 
b) Foranstaltninger 
Der kan indføres følgende former for foranstaltninger. 
Bindende retsakter: 
beslutninger truffet af Parlamentet og Rådet (proceduren for fælles beslutningstagning) på 
forslag af Kommissionen, der vedtages med enstemmighed i Rådet efter høring af 
Regionsudvalget, når der skal iværksættes tilskyndelsesforanstaltninger. 
Ikke bindende retsakter: 
henstillinger fra Rådet, der ligeledes vedtages med enstemmighed på forslag af 
Kommissionen. 
II. REFERENCERAMME. HOVEDTEMAER OG TILSKYNDELSESFORANSTALTNINGER 
PÅ KULTUROMRÅDET 
Indførelsen af artikel 128 i traktaten medfører, at de foranstaltninger, der hidtil er gennemført på 
de anførte områder (stk. 2 og 4), nu skal baseres på artikel 128, stk. 5, medmindre der findes et 
specifikt retsgrundlag. Denne ændring viser klart, at Fællesskabets indsats på kulturområdet nu 
er gjort permanent. 
Den nve referenceramme for indsatsen på kulturområdet 
Kommissionen finder det nødvendigt at udarbejde en referenceramme for indsatsen på 
kulturområdet på grundlag af traktaten. 
Den foreslår derfor, at man på grundlag af de målsætninger og områder, der er anført i traktaten, 
fastlægger de tilsvarende hovedtemaer og de områder, hvor der bør gøres en særlig indsats. Dette 
skal ske på grundlag af de indhøstede erfaringer, de projekter, der allerede er iværksat, og de nye 
muligheder, traktaten giver. Der kan således fastlægges tre hovedtemaer for Fællesskabets indsats: 
kulturarven, bøger og læsning og kunstnerisk virksomhed. For hvert af disse kan der gennemføres 
fem former for foranstaltninger: højnelse og udbredelse, netværk og partnerskaber, adgang til 
kulturtilbuddene, forskning og uddannelse samt kulturelt samarbejde med tredjelande og de 
internationale organisationer, der beskæftiger sig med kultur. 
1. Kulturarven 
På dette vigtige område har Fællesskabet hidtil iværksat flere forskellige initiativer, herunder 
pilotprojekter for bevarelse af den arkitektoniske kulturarv, restaureringsprojekter for monumenter 
og bevaringsværdige steder med symbolsk værdi, uddannelsesstipendier og undersøgelser. 
Disse foranstaltninger skal omstruktureres og udbygges, så de bl.a. kommer til at omfatte 
kulturgenstande og museer og tager hensyn til den teknologiske udvikling (multimedier), der giver 
nye muligheder for højnelse, samarbejde og udveksling inden for denne sektor. Kommissionen 
har med dette for øje til hensigt at afholde en række konsultationer med og holde tæt kontakt til 
de andre fællesskabsinstitutioner og de kompetente myndigheder i medlemsstaterne samt til 
kunstudøvere og repræsentanter for de relevante internationale organisationer. 
På grundlag heraf vil Kommissionen i slutningen af 1994 forelægge et udkast til meddelelse om 
dette spørgsmål for Europa-Parlamentet og Rådet. 
Desuden har en række af de eksisterende fællesskabspolitikker og -programmer - herunder 
strukturfondene - allerede ydet et stort bidrag til den europæiske kulturarv og vil kunne bidrage 
endnu mere(1). 
2. Kunstnerisk virksomhed: KALEIDOSKOP-programmet 
Støtte til kunstnerisk virksomhed med en europæisk dimension er en af de bedste måder til at 
fremme kulturel skaben, udvikle samarbejdet og udvekslingerne og sikre, at værkerne vinder større 
genklang og udbredelse. Der kan være tale om flere forskellige former for kunstnerisk 
virksomhed: udøvende kunst (dans, musik, teater, opera), bildende kunst, brugskunst og 
audiovisuel skaben (jf. bilaget). 
Kommissionen foreslår til det formål Parlamentet og Rådet at vedtage afgørelsen om 
KALEIDOSKOP-programmet, der er vedlagt denne meddelelse og omfatter fem kategorier af 
tilskyndelsesforanstaltninger. 
3. Bøger og læsning: ARIANE-programmet 
Udbredelse og oversættelse af litterære og dramatiske værker er også et område, hvor det er 
vigtigt at gøre en indsats på fællesskabsplan, idet de spiller en stor rolle med hensyn til at øge 
kendskabet til og udbredelsen af kulturen og er med til at sikre en højnelse af kulturarven og den 
litterære, kunstneriske og audiovisuelle skaben (jf bilaget). 
Kommissionen mener, at denne foranstaltning fuldt ud stemmer overens med målsætningerne i 
artikel 128 under hensyntagen til Europa-Parlamentets beslutninger og Rådets resolutioner, og 
fremlægger derfor et forslag til Rådets afgørelse om et flerårigt samarbejdsprogram, som omfatter 
fem kategorier af tilskyndelsesforanstaltninger. 
De forskellige målsætninger og hovedtemaer for Fællesskabets indsats på kulturområdet kan 
vejledende opstilles som følger: 
(l) Kommissionen har som led i planlægningen af aktioner af nyskabende karakter for perioden 
1994-1999, der finansieres på grundlag af artikel 10 i forordningen om Den Europæiske Fond 
for Regionaludvikling, til hensigt at gennemføre foranstaltninger på en række nye områder, 
bl.a. vedrørende højnelse af den regionale kulturarv og udnyttelse af dens økonomiske 
indvirkning. 
TILSKYNDELSESFORANSTALTNINGER' 
1. Kulturarven af europæisk be­
tydning 
2. Boger og læsning 
(ARIANE-programmet) 
3. Kunstnerisk virksomhed 
(KALEIDOSKOP-
programmet) Højnelse og udbredelse 
- restaurering af monumenter 
med symbolsk betydning 
- støtte til arrangementer, festi­
valer, europæisk kulturby, 
Europa-dag 
- digitalisering og udnyttelse af 
multimedier 
- europæisk arkitekturpris 
- støtte til oversættelse af lit­
terære og dramatiske værker 
- europæisk litteraturpris og 
europæisk oversætterpris 
ARISTEION 
- støtte til kunstneriske arran­
gementer med symbolsk vær­
di Netværk og partnerskaber 
- seminarer, erfaringsudveks­
ling 
- samarbejde med de organi­
sationer, der beskæftiger sig 
med historiske bygningsvær­
ker og kulturgenstande 
- samarbejde mellem museer, 
steder mv. med udnyttelse af 
multimedier 
- mobilitet for kunstudøvere 
- køb af kunstværker som fæl­
leseje 
- fremme af møder og partner­
skaber mellem forlæggere og 
boghandlere 
- udvikling af et oversætter­
netværk 
- biblioteksnetværk 
- anvendelse af multimedie­
redskaber 
- støtte til kunstneriske ar­
rangementer, der afholdes i 
partnerskab 
• møder og viden- og erfarings­
udveksling mellem kunstud­
øvere og kulturformidlere 
(bl.a. for dårligt stillede unge) Adgang til kulturtilbud 
- information af de forskellige 
publikumsgrupper 
- bevidstgørelse om det kul­
turelle indhold (forbindelser 
med uddannelse, turisme, 
regionaludvikling, bekæm­
pelse af social udelukkelse) 
- anvendelse af multimedie­
redskaber, videomuseer 
- information og bevidstgørelse 
(forbindelsermed uddannelse, 
bekæmpelse af social ude­
lukkelse osv.) 
- foranstaltninger til fremme af 
læsning 
- anvendelse af multimedie­
redskaber 
- information 
- anvendelse af multimedie­
redskaber 
- bekæmpelse af social udeluk­
kelse Forskning/uddannelse 
- uddannelsesstipendier inden 
for konservering 
- seminarer, moduler og under­
søgelser 
- forskning i konserverings-
teknikker 
- stipendier (litterære over­
sættelser) 
- forskning i bevaring af papir 
og læder 
- højnelse af de kunstneriske 
uddannelser 
- efteruddannelse for kunstnere 
- mobilitetsstipendier for 
kunstnere Samarbejde med tredje­
lande og internationale 
organisationer 
- støtte til rednings- og restau-
reringsaktioner 
- deltagelse i foranstaltnin­
gerne vedrørende uddannelse 
og adgang til kulturtilbud 
- støtte til oversættelse 
- støtte til samarbejdsforan­
staltninger 
- deltagelse i foranstaltninger 
vedrørende uddannelse og 
adgang til kulturtilbud 
- støtte til kunstnerisk samar­
bejde 
- deltagelse i netværk og part­
nerskaber 
* Vejledende 
HL HENSYNTAGEN TIL DE KULTURELLE ASPEKTER I FÆLLESSKABETS INDSATS 
Artikel 128, stk. 5, er ikke det eneste grundlag, der gør det muligt for Fællesskabet at bidrage til 
virkeliggørelsen af kulturelle mål eller at vedtage retsakter, der har betydning for kulturen. I stk. 4 
i samme artikel hedder det således, at "Fællesskabet tager hensyn til de kulturelle aspekter i sin 
indsats i henhold til andre bestemmelser i traktaten". 
Denne bestemmelse er udtryk for Fællesskabets forpligtelse til at tage hensyn til de kulturelle 
målsætninger i sin indsats, herunder i de retsakter, hvor retsgrundlaget giver mulighed for at føre 
en egentlig fælles politik eller for at oprette det indre marked og få det til at fungere. 
Men denne nye forpligtelse, der pålægges Fællesskabet, betyder for det første, at det skal 
undersøge, på hvilke betingelser de politikker, det fører såvel indadtil som udadtil, kan komme 
til at omfatte en kulturel dimension, som bidrager til opfyldelsen af traktatens mål (artikel 2 og 3) 
og de målsætninger, der er fastlagt i artikel 128, stk. 3, og for det andet, at det skal anvende de 
nødvendige midler og instrumenter. 
Med henblik herpå: 
- vil Kommissionen inden for et år udarbejde en rapport om den kulturelle dimension i de mest 
berørte fællesskabspolitikker, som den fremsender til Parlamentet og Rådet. Rapporten skal bl.a. 
omhandle den indvirkning, som fællesskabspolitikkerne inden for regionaludvikling, nye 
teknologier, forbindelser med tredjelande mv. kan have på det kulturelle område(2) 
- vil Kommissionen udarbejde en række interne foranstaltninger, der skal gøre det muligt at tage 
hensyn til de kulturelle aspekter ved udformningen og iværksættelsen af de fællesskabs­
politikker, der har en indvirkning på kulturområdet 
- vil Kommissionen sørge for den nødvendige information på dette område, bl.a. gennem sit 
arbejdsprogram og sin årsberetning. 
(2) Det skal i denne forbindelse bemærkes, at strukturfondene indirekte kan yde støtte til 
kulturelle projekter gennem foranstaltninger til fremme af den økonomiske udvikling, f.eks. 
inden for turisme. 
KONKLUSIONER 
Med vedtagelsen af Unionstraktaten, herunder især artikel 128, er der blevet indført nye 
muligheder på kulturområdet. 
Hvis Unionens indsats på kulturområdet skal kunne udvikle sig fuldt ud i et Fællesskab uden indre 
grænser, skal den kunne støtte sig på et program af prioriterede foranstaltninger, så den under 
overholdelse af subsidiaritetsprincippet kan få den størst mulige virkning og give konkrete 
resultater. 
I bilagene til denne meddelelse fremlægges der forslag til to sådanne tilskyndelsesforanstaltninger. 
Andre forslag vil blive fremlagt efter en præcis tidsplan, således at der til sidst foreligger et 
flerårigt aktionsprogram for indsatsen på kulturområdet. 
Dette program skal færdiggøres i løbet af 1995. 
De nuværende foranstaltninger vil blive videreført, indtil de kan erstattes af tilskyndelses­
foranstaltninger som dem, der er beskrevet i vedlagte forslag. 
I denne forbindelse forelægger Kommissionen nærværende forslag for Europa-Parlamentet og 
Rådet med henblik på, at de: 
a) noterer sig nærværende meddelelse, herunder den referenceramme, der er udarbejdet på 
grundlag af de målsætninger, der er fastlagt i artikel 128 
b) vedtager forslagene til afgørelse om: 
KALEIDOSKOP-programmet til støtte for kunstnerisk virksomhed med en europæisk 
dimension 
ARIANE-programmet til støtte for bøger og læsning. 
10 
BILAG: AUDIOVISUEL SKABEN 
Da det i artikel 128, stk. 4, bl.a. hedder, at Fællesskabet om nødvendigt med sin indsats skal støtte 
og udbygge medlemsstaternes indsats med hensyn til "kunstnerisk og litterær skaben, herunder 
i den audiovisuelle sektor", er det nødvendigt at se på, hvordan de audiovisuelle teknikker kan 
bidrage til, at medlemsstaternes kulturer kan udfolde sig (målsætningerne i artikel 128), især i 
forbindelse med fremkomsten af det nye informationssamfund. 
For det første giver de kommunikationsmidler, der udvikles på multimedieområdet, revo­
lutionerende muligheder for at øge udbredelsen af og kendskabet til kunstneriske skaben i de 
andre medlemsstater. 
Formålet med indsatsen på områder såsom digitalisering af kulturarven, interaktive netværk 
mellem museer, offentlige biblioteker og kulturcentre, der giver mulighed for at lære hinanden at 
kende, fælles forskning og uddannelse samt højnelse af medlemsstaternes kulturelle rigdom er at 
gøre det lettere for borgerne at udnytte kulturtilbud såvel i deres eget land som i de øvrige 
medlemsstater og at beskytte den fælles kulturarv. Disse initiativer kan bidrage til gennemførelsen 
af de programmer, der iværksættes på grundlag af artikel 128. 
For det andet er det vigtigt at tage højde for de konsekvenser, som oprettelsen af de nye 
informationsinfrastrukturer (transeuropæiske net) vil få for den europæiske audiovisuelle 
programindustri. På Det Europæiske Råds møde på Korfu den 24. og 25. juni 1994 blev 
betydningen af informationssamfundets sproglige og kulturelle aspekter fremhævet. Kommissionen 
understregede i sin meddelelse af 19. juli 1994 (KOM(94) 347), "På vej mod et 
informationssamfund i Europa", den nøglerolle, som den audiovisuelle politik spiller i 
informationssamfundet. 
Det skal i denne forbindelse bemærkes, at Kommissionen den 6. april 1994 vedtog en grønbog 
med titlen "Strategiske muligheder for at styrke programindustrien i forlængelse af Den 
Europæiske Unions audiovisuelle politik". Denne grønbog har været til høring i de berørte kredse, 
bl.a. på den europæiske AV-konference. 
I grønbogen fremsættes der forslag til tre indsatsområder: spilleregler, økonomisk stimulering og 
de nationale støtteordningers konvergens. Formålet med debatten er at finde frem til de 
udfordringer og målsætninger, der kan blive tale om på lang sigt, men der er visse områder, hvor 
der skal gøres en indsats på kort sigt, nemlig opfølgning af MEDIA-programmet (foranstaltninger 
til fremme af udviklingen af den audiovisuelle industri) og en eventuel revision af direktivet om 
fjernsyn uden grænser. Disse instrumenter er ligesom en række andre instrumenter, der anvendes 
inden for den audiovisuelle politik, såsom handlingsplanen for indførelse af avanceret tv, baseret 
på de relevante artikler i traktaten. 
Kommissionen har desuden i flere år gennemført en foranstaltning til støtte for filmfestivaler og 
audiovisuelle programmer med en europæisk dimension, bl.a. for at øge udbredelsen af 
audiovisuelle værker i Europa. Denne foranstaltning, som oprindelig blev finansieret af MEDIA, 
vil blive kraftigt udvidet i 1995 og 1996 i anledning af 100-året for filmens fødsel i 
overensstemmelse med de ønsker, Rådet gav udtryk for i sin resolution af 5. november 1993. 
11 
Forslag til 
EUROPA-PARLAMENTETS OG RÅDETS BESLUTNING 
om oprettelse af et program til støtte for 
kunstneriske og kulturelle arrangementer 
med en europæisk dimension 
KALEJDOSKOP 2000 
12 
Begrundelse 
Ifølge traktaten om Det Europæiske Fællesskab skal Fællesskabet generelt "bidrage til, at 
medlemsstaternes kulturer kan udfolde sig", og i traktatens artikel 128 præciseres det, at 
Fællesskabet skal fremme samarbejdet mellem medlemsstaterne og støtte og udbygge deres indsats 
på områder såsom forbedring af kendskabet til og formidlingen af kultur, kulturelle udvekslinger 
og kunstnerisk og litterær skaben. I samme artikel understreges det, at det er vigtigt, at 
Fællesskabet og medlemsstaterne samarbejder med tredjelande og med de internationale 
organisationer, der beskæftiger sig med kulturelle forhold, herunder navnlig Europarådet. 
Fællesskabet skal således støtte medlemsstaternes indsats til fordel for kunstnerisk og litterær 
skaben ved hjælp af tilskyndelsesforanstaltninger, der er i overensstemmelse med subsidiaritets­
princippet, og som takket være den synergieffekt, der skabes, både har en positiv indvirkning på 
selve kulturen og på samfundet som helhed. 
Fællesskabet yder således økonomisk støtte til kulturelle projekter med en europæisk dimension, 
til foranstaltninger med symbolsk værdi og til kulturelle projekter, der gennemføres i samarbejde 
med tredjelande. Selv om denne støtte er af begrænset omfang, har den i årenes løb fået en vis 
betydning, idet den gør det muligt at fremhæve de europæiske landes kulturelle rigdom og 
mangfoldighed. 
Kommissionen har bestræbt sig på gradvis at strukturere sin indsats for at sikre, at den bliver mere 
synlig og gennemsigtig og stemmer bedre overens med Fællesskabets målsætninger på 
kulturområdet. Dens indsats bygger på udtalelser fra eksperter og kunstudøvere inden for sektoren 
og på specifikke undersøgelser(1) og har kunnet gennemføres takket være den konstante støtte fra 
Parlamentet, bl.a. med hensyn til budgetbevillinger. Det har således været muligt at yde 
økonomisk støtte til foranstaltninger med symbolsk værdi og at oprette KALEIDOSKOP-
programmet i 1991. Der er desuden blevet oprettet en ny budgetpost, "kulturelt samarbejde med 
tredjelande", som har givet mulighed for at støtte kulturelle projekter, der gennemføres i 
samarbejde med disse lande. 
KALEIDOSKOP-programmet er efterhånden blevet en stor succes, såvel i offentligheden som 
blandt kunstudøvere og kulturformidlere. 
Med sin nuværende struktur kan programmet dog kun yde støtte til 10-12% af de fremlagte 
projekter. 
Denne tilskyndelsesforanstaltning bør derfor udvides, så den på mellemlang sigt kommer til at 
omfatte et større antal projekter. 
(i) En bog for billedkunstnere (anden reviderede udgave - 1986). 
Arbejdet i en ekspertgruppe ("Kulturkonsulentudvalget") vedrørende teater, musik og 
bildende kunst og rapporten "Une culture pour le citoyen européen de l'an 2000" 
(november 1989 - kun på fransk). 
Undersøgelse bestilt af Kommissionen: "Le théâtre et la danse dans les années '90: un 
programme pour l'Europe" (I.E.T.M. - februar 1991 - kun på fransk). 
Kollokvium om levende forestillinger i Europa afholdt af Université Paris-Dauphine 
(november 1992). 
13 
Kommissionen mener således, at programmet, der bliver et af hovedelementerne i Fællesskabets 
indsats på kulturområdet, også bør yde støtte til foranstaltninger i stor målestok med symbolsk 
værdi (f.eks. den europæiske kulturby, Det Europæiske Fællesskabs ungdomsorkester og Det 
Europæiske Fællesskabs barokorkester) og kulturelle projekter i stor målestok, der organiseres af 
europæiske kulturfolk. Det er ligeledes ønskeligt, at Europadagen den 9. maj, der fejres i de fleste 
medlemsstater, kan benyttes som anledning til at understrege EU-landenes kulturelle 
mangfoldighed og rigdom, og at der i så fald kan ydes støtte til kulturelle projekter, der 
gennemføres i anledning af Europadagen. 
Kommissionen foreslår med henblik herpå en omstrukturering af KALEIDOSKOP-programmet, 
som fremover vil komme til at består af følgende fem tilskyndelsesforanstatninger: 
- Højnelse og udbredelse af kulturen i Europa gennem projekter i europæisk målestok med 
symbolsk værdi. 
- Netværk og partnerskaber. Støtte til projekter, der gennemføres i partnerskab eller i 
netværksform. 
- Uddannelse. Projekter, hvor efteruddannelse af skabende eller udøvende kunstnere eller andre 
aktører på kulturområdet kombineres med et specifikt, meget målrettet arrangement. 
- Adgang til kulturtilbud. Projekter, der skal fremme adgangen til kulturtilbud og samarbejdet 
mellem kunstudøvere og de regionale, nationale og europæiske myndigheder om emner, der har 
tilknytning til Fællesskabets indsats på kulturområdet. 
- Samarbejde med tredjelande og de relevante internationale organisationer. 
Efter Kommissionens mening vil det omstrukturerede KALEIDOSKOP-program bedre kunne 
medvirke til at fremme skabende virksomhed, og det vil få større indvirkning på formidlingen og 
udbredelsen af kulturen i Europa. En af målsætningerne er, at Det Europæiske Fællesskab fra 
1996 til 2000 kan støtte 2 000 udvalgte nyskabende, professionelt tilrettelagte kulturprojekter, der 
er baseret på et reelt europæisk samarbejde. 
Kommissionen foreslår således: 
- at KALEIDOSKOP-programmet omstruktureres som anført ovenfor, 
- at det budget, der er afsat til det omstrukturerede KALEIDOSKOP-program, forøges, således 
at programmet får større virkning, 
- at disse forslag fremsættes inden for rammerne af den nye procedure i EF-traktatens artikel 128. 
14 
Forslag til 
EUROPA-PARLAMENTETS OG RÅDETS BESLUTNING 94/0188 (COD) 
om oprettelse af et program til støtte for 
kunstneriske og kulturelle arrangementer 
med en europæisk dimension 
KALEJDOSKOP 2000 
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 128, 
under henvisning til forslag fra Kommissionen, 
under henvisning til udtalelse fra Regionsudvalget, og 
ud fra følgende betragtninger: 
Ifølge traktaten skal Fællesskabet bidrage til, at medlemsstaternes kulturer kan udfolde sig, ved 
at forbedre kendskabet til og formidlingen af de europæiske folkeslags kultur og historie og ved 
at fremme kulturelle udvekslinger og kunstnerisk og litterær skaben; 
det er vigtigt at bevare den kulturelle mangfoldighed, som den kommer til udtryk i de enkelte 
medlemsstater og regioner, og at fremme europæiske kunstneres og skaberes værker, der er udtryk 
for rigdommen i deres forskelligartethed; 
det er ligeledes vigtigt at medvirke til, at alle borgerne, og især de unge - herunder dårligt stillede 
unge - i højere grad deltager i kulturlivet og således øger deres gensidige kendskab og respekt; 
samarbejde i form af netværk er en af de bedste måder, hvorpå der kan skabes større åbenhed, 
og kulturudøvere og -formidlere samt frivillige kulturmedarbejdere kan hjælpes til et bedre 
praktisk samarbejde, samtidig med at nærhedsprincippet overholdes; 
en EF-indsats til fordel for kunstneriske og kulturelle arrangementer med en europæisk dimension 
og kulturelle projekter i europæisk målestok med symbolsk værdi fremmer udbredelsen af 
kulturerne, samtidig med at det europæiske publikum derved bliver mere fortroligt med kunstnerne 
og kunst, og gennem den synergieffekt, der opstår, og de partnerskaber, der oprettes, kan dette 
have en positiv indvirkning på samfundet som helhed; 
stats- og regeringscheferne udtrykte i den højtidelige erklæring om Den Europæiske Union, der 
blev undertegnet i Stuttgart den 19. juni 1983, ønske om øget kontakt mellem medlemsstaternes 
kunstskabere og bedre formidling af deres værker såvel inden for som uden for Fællesskabet; 
Europa-Parlamentet vedtog beslutning om oprettelsen af Det Europæiske Fællesskabs 
ungdomsorkester og oprettelsen af Det Europæiske Fællesskabs barokorkester i anledning af Det 
Europæiske Musikår i 1985; 
15 
kulturministrene, forsamlet i Rådet, af 13. juni 1985(2), vedtog at indføre arrangementet "Europas 
Kulturby" med henblik på at bidrage til at bringe medlemsstaternes befolkninger nærmere på 
hinanden; 
i de konklusioner, der blev vedtaget af kulturministrene, forsamlet i Rådet, den 18. maj 1990(1), 
blev det vedtaget hvert år at afholde en "europæisk kulturmåned", i en by i et europæisk land, der 
holder principperne om demokrati, pluralisme og almindeligt anerkendte retsregler i hævd; 
i resolution fra kulturministrene, forsamlet i Rådet, af 7. juni 1991(4) gives der udtryk for "vilje 
til at fremme teatret i Europa og styrke dets europæiske dimension"; 
i resolution fra Rådet og kulturministrene, forsamlet i Rådet, af 14. november 1991(5) fremhæves 
den betydningsfulde rolle, som net af kulturorganisationer kan spille i kultursamarbejdet i Europa; 
Kommissionen anfører i sin meddelelse af 29. april 1992 om de "Nye perspektiver for 
Fællesskabets indsats på kulturområdet", at kunsten, herunder den udøvende og bildende kunstner, 
bør støttes gennem tværnationale netværk og ansporing til kunstnerisk virksomhed, og Rådet 
bifalder i de konklusioner, der blev vedtaget af kulturministrene, forsamlet i Rådet, den 
12. november 1992(6), om retningslinjerne for Fællesskabets indsats på kulturområdet, denne 
fremgangsmåde; 
i nævnte konklusioner fremhæves det, at Fællesskabet i overensstemmelse med principperne i 
traktaten om Den Europæiske Union bør gennemføre aktioner på kulturområdet sammen med 
tredjelande i og uden for Europa og deltage i et europæisk kultursamarbejde med andre 
organisationer, som beskæftiger sig med kultur, særlig Europarådet; 
Europa-Parlamentet understreger i sin beslutning(7) om Kommissionens meddelelse om Fælles­
skabets indsats på kulturområdet og i sin beslutning(8) om Fællesskabets kulturpolitik betydningen 
af netværk og vigtigheden af at yde øget støtte til musik, teater, dans og de bildende kunster -
(2) 
(3) 
(4) 
(5) 
(6) 
(7) 
(8) EFT nr. C 153 af 26.6.1985, s. 2. 
EFTnr. C 162 af 3.7.1990, s. 1. 
EFT nr. C 188 af 19.7.1991, s. 3. 
EFTnr. C 314 af 5.12.1991, s. 1. 
EFT nr. C 336 af 19.12.1992, s. 1. 
EFT nr. C 42 af 15.2.1993, s. 173. 
EFT nr. C 44 af 14.2.1994, s. 184. 
16 
VEDTAGET FØLGENDE BESLUTNING: 
Artikel 1 
Fællesskabet indfører for en femårsperiode, der starter i 1996, et handlingsprogram, som 
omhandlet i bilaget, der skal forbedre kendskabet til og formidlingen af de europæiske folkeslags 
kultur, især hvad angår udøvende kunst, bildende kunst, multimediekunst og brugskunst, gennem 
kulturelle udvekslinger og arrangementer med symbolsk værdi (KALEIDOSKOP 2000-
programmet), i det følgende benævnt programmet. 
Artikel 2 
Formålet med programmet er: 
- at opmuntre kunstnerisk og kulturel skaben i Europa inden for udøvende og bildende kunst, 
multimediekunst samt brugskunst ved at fremme det europæiske publikums interesse derfor 
- at støtte nyskabende, professionelle kulturprojekter af fælles europæisk interesse, som indebærer 
et egentligt europæisk samarbejde 
- at fremme kulturudveksling for at bidrage til et bedre gensidigt kendskab og således forbedre 
dårligt stillede befolkningsgruppers adgang til kulturtilbuddene 
- at højne og udbrede kulturen i Europa 
- at fremme kunst og kultur og derved medvirke til optimal udnyttelse af jobskabelses­
mulighederne i denne form for virksomhed, navnlig til fordel for unge. 
Artikel 3 
Med henblik på at virkeliggøre målene i programmets formål yder Fællesskabet bidrag til følgende 
foranstaltninger, hvis formål er at støtte og supplere medlemsstaternes indsats for kunstnerisk og 
kulturel skaben, kulturudveksling og formidling af kunst og kultur: 
1) Højnelse og udbredelse af kulturen: 
a) Støtte til kulturprojekter i stor målestok med europæisk dimension og symbolværdi. 
b) Støtte til kulturproj ekter i stor målestok, der organiseres af europæiske kulturformidlere. 
2) Projekter, der gennemføres som partnerskab eller netværk: 
a) Støtte til kunst- og kulturarrangementer, der organiseres som partnerskab, dvs. af kultur­
formidlere fra mindst tre medlemsstater eller af kulturnetværk, og hvori der deltager 
skabende kunstnere eller andre kulturformidlere fra mindst tre medlemsstater, og skabes 
værker, der skal formidles til og præsenteres for offentligheden. 
b) Støtte til møder og udveksling af viden og erfaringer mellem kunstudøvere og 
kulturformidlere, tilrettelagt af formidlere fra mindst tre medlemsstater eller af 
kulturnetværk, og som omfatter deltagere fra mindst tre medlemsstater. 
17 
Inden for denne projektkategori ydes der fortrinsvis støtte til europæiske kulturnetværk, der 
enten omfatter ikke-udbyttegivende kulturorganisationer, eller kulturudøvere eller 
-formidlere, der medvirker i udviklingen af fælles kulturforanstaltninger. 
3) Uddannelse: 
Støtte til projekter, hvor kunst- og kulturarrangementer, der modtager støtte inden for 
rammerne af programmet, kombineres med efteruddannelse for skabende eller udøvende 
kunstnere eller andre kulturformidlere. 
4) Adgang til kulturtilbud: 
Støtte til samarbejde mellem kulturudøvere eller mellem regionale, nationale eller 
europæiske myndigheder om særlige emner inden for kunst og kultur, enten gennem møder 
på europæisk plan eller gennem undersøgelser og forskning med direkte tilknytning til 
videreudviklingen af EF's indsats på kulturområdet. Der ydes fortrinsvis støtte til projekter, 
der anvender multimedieredskaber. 
5) Samarbejde med tredjelande og internationale organisationer: 
a) Støtte til kulturprojekter i stor målestok med symbolværdi for den europæiske kultur, 
der foregår uden for Fællesskabet med deltagelse af kulturpersonligheder fra Fælles­
skabet. 
b) Støtte til kunstneriske og kulturelle samarbejdsarrangementer, som både med hensyn 
til tilrettelæggelsen og deltagelsen omfatter partnere fra mindst to europæiske tredje­
lande og en medlemsstat. Projektet skal fremlægges af en kulturorganisation fra et 
europæisk tredjeland, og der skal skabes et værk, der skal præsenteres for offent­
ligheden. 
c) Støtte til møder og udveksling af viden og erfaringer mellem kulturudøvere og 
kulturformidlere. Der ydes fortrinsvis støtte til kulturnetværk, der udvikler kulturelle 
aktiviteter i europæiske tredjelande. 
Der ydes fortrinsvis støtte til de tredjelande, med hvilke Fællesskabet har indgået 
associerings- og samarbejdsaftaler, der indeholder kulturelle bestemmelser. 
Fællesskabet og medlemsstaterne fremmer samarbejdet med de internationale organisationer, 
der beskæftiger sig med kulturelle forhold, herunder navnlig Europarådet, samtidig med at 
de sikrer sig, at de anvendte instrumenter supplerer hinanden, og at hver enkelt institutions 
og organisations egenart og handlefrihed respekteres. 
Artikel 4 
Kommissionen er ansvarlig for gennemførelsen af programmet. Den bistås herved af et udvalg for 
tilskyndelse på kulturområdet, i det følgende benævnt udvalget, efter proceduren i artikel 5. 
Udvalget, der er rådgivende, består af repræsentanter udpeget af hver medlemsstat og har en 
repræsentant for Kommissionen som formand. 
18 
AttikelS 
Kommissionens repræsentant forelægger udvalget et udkast til de foranstaltninger, der skal 
træffes. Udvalget afgiver en udtalelse om dette udkast inden for en frist, som formanden kan 
fastsætte under hensyn til, hvor meget det pågældende spørgsmål haster, i givet fald ved 
afstemning. 
Udtalelsen optages i mødeprotokollen; derudover har hver medlemsstat ret til at anmode om, at 
dens holdning indføres i mødeprotokollen. 
Kommissionen tager størst muligt hensyn til udvalgets udtalelse. Den underretter udvalget om, 
hvorledes den har taget hensyn til dets udtalelse. 
Artikel 6 
To år efter iværksættelsen af programmet og senest seks måneder efter denne periodes udløb 
forelægger Kommissionen efter samråd med udvalget en evalueringsrapport om de opnåede 
resultater for Europa-Parlamentet og Rådet, tillige med passende forslag. 
Efter programmets afslutning forelægger Kommissionen efter proceduren i artikel 5 en rapport om 
programmets gennemførelse og resultater for Europa-Parlamentet og Rådet. 
Artikel 7 
Programmet, som indeholder praktiske oplysninger om proceduren, medlemsstaternes 
tilrettelæggelse af den faglige bistand til kulturprojekter, frister for indsendelse af ansøgninger 
samt om den dokumentation, der skal fremsendes sammen med ansøgningen, offentliggøres hvert 
år i De Europæiske Fællesskabers Tidende, C-udgaven. 
Artikel 8 
Denne beslutning træder i kraft på tyvendedagen efter offentliggørelsen i De Europæiske 
Fællesskabers Tidende. 
Artikel 9 
Denne beslutning er rettet til medlemsstaterne. 
Udfærdiget i Bruxelles, den 
På Europa-Parlamentets vegne På Rådets vegne 
Formand Formand 
19 
Bilag 
Fællesskabsstøtteprogram for 
kunstneriske og kulturelle arrangementer med en europæisk dimension 
KALEIDOSKOP 2000-programmet 
Betingelser for deltagelse 
Fællesskabet har med henblik på at forbedre kendskabet til og formidlingen af de europæiske 
folkeslags kultur, især hvad angår udøvende kunst, bildende kunst, multimediekunst og 
brugskunst, til hensigt at støtte en række kulturelle projekter med en europæisk dimension samt 
foranstaltninger med symbolsk værdi og at prioritere samarbejdet mellem kunstudøvere, navnlig 
i netværksform, højt. 
Til det formål iværksætter Fællesskabet KALEIDOSKOP 2000-programmet, som omfatter 
følgende kategorier af foranstaltninger: 
Kategori 1: 
Højnelse og udbredelse af kulturen i Europa 
1. Programmet retter sig mod kulturelle projekter i stor målestok med en europæisk dimension 
og symbolsk værdi. 
2. Følgende former for projekter betragtes som europæiske projekter i stor målestok med 
symbolsk værdi alt efter de fremlagte programmers kvalitet: 
kulturelle arrangementer, der allerede er veletablerede på europæisk plan, såsom den 
europæiske kulturby, Det Europæiske Fællesskabs ungdomsorkester og Det Europæiske 
Fællesskabs barokorkester 
kulturelle begivenheder, der afholdes af medlemsstaterne i fællesskab i anledning af 
Europadagen den 9. maj 
kulturelle projekter med en europæisk dimension af høj kvalitet og i stor målestok, der 
gør det muligt at vurdere den kulturelle, sociale og økonomiske virkning af 
partnerskabsforanstaltningerne. 
3. For de under punkt 2 beskrevne projekter skal der indgives en særlig anmodning til Det 
Europæiske Fællesskab. Anmodningen skal ledsages af: 
en detaljeret beskrivelse af de foranstaltninger, der skal gennemføres i året .... 
et detaljeret budget for de foranstaltninger, der skal gennemføres i året .... 
en evaluering af de foranstaltninger, der blev gennemført i det år, der gik forud for 
anmodningen, for at muliggøre en vurdering af såvel projekternes kulturelle kvalitet 
som den sociale og økonomiske virkning, de opnåede resultater har haft. 
20 
4. Ansøgningerne skal indsendes senest den til Europa-Kommissionen, GD X, Kontoret 
for Kulturelle Fremstød, Rue de la Loi 200, B-1049 Bruxelles. 
5. Der skal stilles økonomiske garantier for, at projekterne kan gennemføres. Den 
fællesskabsstøtte, der ydes til et projekt, kan under ingen omstændigheder dække alle 
udgifterne til projektet. 
6. Ansøgningerne gennemgås hver for sig, og udvælgelsen foretages af Kommissionens 
tjenestegrene. 
Kategori 2: 
Netværk og partnerskaben Støtte til kulturelle arrangementer og projekter, der gennemføres i 
partnerskab eller i netværksform 
1. Programmet retter sig mod kulturelle og kunstneriske projekter, der organiseres af 
kulturformidlere fra mindst tre medlemsstater eller af kulturelle netværk, og hvori der 
deltager skabende eller udøvende kunstnere eller andre kulturformidlere fra mindst tre 
medlemsstater. 
2. Følgende former for projekter betragtes som kulturelle samarbejdsprojekter: 
alle kunstneriske og kulturelle arrangementer, hvor der skabes et værk, der skal 
præsenteres for offentligheden i Europa. Der er tale om følgende områder: udøvende 
kunst (dans, musik, teater, opera mv.), bildende kunst (malerkunst, billedhuggerkunst, 
graverkunst, arkitektur, fotografi, design mv.), multimediekunst og brugskunst. 
Arrangementer, såsom kollokvier, seminarer og møder for kunstudøvere, der organiseres 
af kulturelle netværk eller af kulturformidlere fra mindst tre medlemsstater, hvori der 
deltager skabende eller udøvende kunstnere eller andre kulturformidlere fra mindst tre 
medlemsstater. Der er tale om følgende områder: bildende kunst, udøvende kunst, 
multimediekunst, brugskunst samt dertil knyttede områder, såsom kulturadministration, 
kulturøkonomi og mæcenat. 
3. De projekter, der fremlægges som led i KALEIDOSKOP-programmet, skal være af 
europæisk interesse, af høj kvalitet og af nyskabende art og finde sted i løbet af 19... 
4. Følgende projekter kan ikke komme i betragtning: 
kulturelle samarbejdsprojekter af rent regional, national eller bilateral karakter 
arrangementer vedrørende film og tv 
arrangementer vedrørende kulturarven 
T arrangementer vedrørende litterære oversættelser 
udarbejdelse af materialer og publikationer, der ikke direkte indgår i et projekt 
(monografier, samlinger, tidsskrifter, plader, CD, video mv.) 
forundersøgelser 
21 
udgifter til investering i eller drift af kulturorganisationer, der ikke direkte indgår i det 
fremlagte projekt 
udgifter til forberedelse af fremtidige samarbejdsprojekter 
udgifter til oprettelse af netværk. 
5. I princippet kan der ikke ydes støtte til et kulturelt arrangement flere gange. I visse tilfælde 
kan kulturelle netværk dog modtage fællesskabsstøtte i højst tre på hinanden følgende år 
på betingelse af, at der er en vis kontinuitet i projektet. Fornyelsen af fællesskabsstøtten 
vurderes af uafhængige eksperter på grundlag af den projektrapport, netværket har fremlagt. 
6. Der skal stilles økonomiske garantier for, at projekterne kan gennemføres. Fællesskabets 
økonomiske bidrag til projekter inden for rammerne af KALEIDOSKOP-programmet kan 
ikke overstige 25% af de samlede udgifter til det pågældende projekt og kan under ingen 
omstændigheder overstige 30 000 ECU. 
7. Ansøgningsskemaer og kopier af nærværende meddelelse fås ved henvendelse til Europa-
Kommissionens repræsentationer i medlemsstaterne eller til Europa-Kommissionen, GD X, 
Kontoret for Kulturelle Fremstød, Rue de la Loi 200, B-1049 Bruxelles. 
8. Ansøgninger om økonomisk støtte sendes til Europa-Kommissionen i Bruxelles senest den 
(poststemplet tjener som bevis for rettidig afsendelse). 
9. Kommissionen yder økonomisk støtte til de udvalgte projekter i overensstemmelse med 
artikel 4 og 5 i afgørelse nr. af . 
Kategori 3: 
Uddannelse 
1. Efteruddannelse af skabende og udøvende kunstnere eller andre kulturformidlere, der straks 
udnyttes i forbindelse med specifikke, meget målrettede projekter, fremmer skabelsen af 
moderne kunst. Der ydes derfor fortrinsvis støtte til projekter vedrørende kulturelle 
arrangementer, der omfatter praktikperioder eller efteruddannelse. Disse projekter, der er 
med til at maksimere jobskabelsesmulighederne inden for kunst og kultur, er især til gavn 
for de unge. 
2. Der kan ydes støtte til efteruddannelse i forbindelse med visse af de udvalgte kunstneriske 
og kulturelle samarbejdsprojekter (kategori 2). Denne støtte kan ikke overstige 50% af 
Fællesskabets bidrag til det pågældende kulturelle arrangement eller projekt. 
3. Kommissionen bestræber sig på i samarbejde med medlemsstaterne at sikre, at de for­
anstaltninger, der indgår i dette program, supplerer Fællesskabets uddannelsesprogrammer, 
Sokrates og Leonardo. 
22 
Kategori 4: 
Adgang til kulturtilbud 
1. For at forbedre det kulturelle samarbejde mellem kunstudøvere og de regionale, nationale 
og europæiske myndigheder kan der supplerende ydes støtte i særlige tilfælde, som 
begrænser sig til møder, der afholdes på europæisk plan, eller undersøgelser og forskning, 
der er direkte forbundet med videreudviklingen af Fællesskabets indsats på kulturområdet. 
2. Disse møder og undersøgelser er ikke direkte forbundet med de kulturelle projekter og 
arrangementer, der ydes støtte til inden for rammerne af dette program (kategori 1, 2 og 3). 
3. Ansøgninger om økonomisk støtte sendes til Europa-Kommissionen, GD X, Kontoret for 
Kulturelle Fremstød (Rue de la Loi 200, B-1049 Bruxelles) mindst to måneder, før mødet 
skal afholdes eller undersøgelsen gennemføres. De skal omfatte en detaljeret beskrivelse af 
mødets/undersøgelsens formål og indhold samt et detaljeret budget. 
4. Der skal stilles økonomiske garantier for, at møderne/undersøgelserne kan gennemføres. 
Fællesskabets bidrag kan under ingen omstændigheder overstige 50% af de samlede udgifter 
til mødet eller undersøgelsen. 
5. Udvælgelsen af ansøgninger foretages af Kommissionen på grundlag af de fremlagte 
projekters kvalitet, relevans og overensstemmelse med subsidiaritetsprincippet. 
Kategori 5: 
Samarbejde med tredjelande og internationale organisationer 
1. Der ydes fællesskabsstøtte til projekter for kulturelt samarbejde med tredjelande på samme 
vilkår som for støtten til projekter i fællesskabslandene, jf punkt 1., 2., 3. og 4. Der ydes 
fortrinsvis støtte til projekter, der vedrører lande, der har indgået associerings- eller 
samarbejdsaftaler, som omfatter kulturelle bestemmelser, såsom landene i Central- og 
Østeuropa og landene i Latinamerika. 
2. Der kan ydes støtte til følgende former for projekter: 
* Kulturelle projekter i stor målestok med symbolsk værdi for den europæiske kultur, der 
gennemføres uden for Det Europæiske Fællesskab med deltagelse af kulturfolk fra 
Fællesskabet, såsom den europæiske kulturmåned. 
* Kunstneriske og kulturelle samarbejdsprojekter eller møder og udvekslinger af viden 
og erfaring mellem kunstudøvere og kulturformidlere, hvor såvel tilrettelæggelsen af 
som deltagelsen i arrangementet omfatter partnere fra mindst to tredjelande og en 
medlemsstat. Projektet skal fremlægges af en kulturorganisation fra et tredjeland og 
skal omfatte skabelsen af et værk, der skal præsenteres for offentligheden. Der ydes 
fortrinsvist støtte til europæiske kulturelle netværk, der skaber et reelt samarbejde 
mellem Fællesskabet og tredjelande. 
3. Det tilstræbes at skabe en synergieffekt mellem foranstaltningen og de kompetente 
internationale organisationer, herunder navnlig Europarådet, samtidig med at hver 
institutions og organisations egenart og handlefrihed respekteres. 
23 
FINANSIERINGSOVERSIGT 
1. Foranstaltningens betegnelse 
Program til støtte for kunstneriske og kulturelle arrangementer med en europæisk dimension 
- KALEIDOSKOP 2000. 
2. Budgetposter 
B3-2001; B3-2003; programmets eksterne del finansieres ligeledes over afsnit IV i 
budgettet. 
3. Retsgrundlag 
EF-traktatens artikel 128. 
Afgørelse nr. af 
4. Beskrivelse af foranstaltningen 
Formålet med programmet er: 
at fremme kunstnerisk og kulturel skaben i Europa inden for områderne udøvende 
kunst, bildende kunst, multimediekunst og brugskunst ved at gøre det muligt for disse 
værker at nå ud til og blive konfronteret med de forskellige publikumsgrupper i Europa 
at støtte nyskabende, professionelt tilrettelagte kulturelle projekter af europæisk 
interesse, som indebærer et reelt europæisk samarbejde om formidlingen af værkerne 
at fremme kulturelle udvekslinger for at bidrage til et bedre gensidigt kendskab og 
således fremme dårligt stillede befolkningsgruppers adgang til kulturtilbuddene 
at højne og udbrede kulturen i Europa 
at fremme kunsten og kulturen for at medvirke til at maksimere de 
jobskabelsesmuligheder, der ligger i denne form for virksomhed, navnlig til fordel for 
unge. 
Programmet omfatter følgende kategorier: 
Højnelse og udbredelse af kulturen: 
Der ydes støtte til kulturelle projekter i stor målestok med en europæisk dimension og 
symbolsk værdi, såsom den europæiske kulturby, Det Europæiske Fællesskabs 
ungdomsorkester, Det Europæiske Fællesskabs barokorkester og Europadagen. Der ydes 
desuden støtte til andre kulturelle projekter i stor målestok og med en europæisk 
dimension, der gennemføres af europæiske kulturformidlere inden for områder såsom 
udøvende kunst, bildende kunst og brugskunst, som f.eks. projekter, der gennemføres 
af Fondation Mozart, Germinations eller L'Union des théâtres de l'Europe. 
24 
Projekter, der gennemføres i partnerskab eller i samarbejde i netværksform: 
Der ydes støtte til kulturelle arrangementer og projekter, der enten organiseres i et 
partnerskab mellem kulturformidlere fra mindst tre medlemsstater eller inden for 
rammerne af kulturelle netværk med henblik på at fremme det europæiske samarbejde 
på kulturområdet. Arrangementer og projekter, der fremlægges af tredjelande, som 
Fællesskabet har indgået associerings- eller samarbejdsaftaler med, vil også blive taget 
i betragtning, hvis disse arrangementer og projekter omfatter mindst to tredjelande og 
en medlemsstat. 
Uddannelse: 
I forbindelse med de projekter, der gennemføres som partnerskaber eller i 
netværksform, ydes der yderligere støtte til efteruddannelsesforanstaltninger for 
skabende eller udøvende kunstnere eller andre kulturformidlere, der er direkte knyttet 
til projekterne. Disse projekter, som er med til at maksimere jobskabelsesmulighederne 
inden for kunst og kultur, gavner især de unge. 
Adgang til kulturtilbud: 
Der ydes støtte til samarbejde mellem udøvere af kunst eller mellem regionale, 
nationale eller europæiske myndigheder om specifikke emner inden for kunst og kultur, 
enten gennem møder på europæisk plan eller gennem undersøgelser og forskning med 
direkte tilknytning til videreudviklingen af Fællesskabets indsats på kulturområdet. Der 
lægges særlig vægt på projekter, der anvender multimedieredskaber. 
Samarbejdet med tredjelande og internationale organisationer styrkes, for så vidt som 
kulturelle projekter, der gennemføres i samarbejde med tredjelande, kan komme i 
betragtning som led i programmet. Fællesskabet og medlemsstaterne fremmer ligeledes 
samarbejdet med de internationale organisationer, der beskæftiger sig med kulturelle 
forhold, herunder navnlig Europarådet, samtidig med at de sikrer sig, at de anvendte 
instrumenter supplerer hinanden, og at hver enkelt institutions og organisations egenart 
og handlefrihed respekteres. 
Foranstaltningens varighed er på fem år, fra 1996 til 2000. 
Frem til år 2000 skulle der gennem KALEIDOSKOP 2000 kunne ydes støtte til 2 000 
kulturelle arrangementer og projekter ud over foranstaltningerne til højnelse og udbredelse 
af kulturen. Der ydes fortrinsvis støtte til projekter, der organiseres af kulturelle netværk. 
5. Klassifikation af udgifterne/indtægterne 
- IOU 
- OB 
6. Udgifternes/indtægternes art 
6.1 100% tilskud 
Nej 
25 
6.2 Tilskud til samfinansiering med andre offentlige og/eller private tilskudsydere 
Der er tale om den sædvanlige form for tilskud i partnerskab med andre 
finansieringskilder blandt offentlige og private organisationer. 
6.3 Rentegodtgørelse 
Nej 
6.4 Andet 
6.5 Skal fællesskabsstøtten helt eller delvis tilbagebetales, hvis foranstaltningen giver det 
forventede resultat? 
Nej 
6.6 Medfører foranstaltningen en ændring af indtægtsniveauet? 
Nej 
7. Finansielle virkninger på interventionsbevillingerne 
7.1 Beregningerne foretages på grundlag af skøn over enhedsomkostningerne for 
interventionerne og antallet af interventioner. 
7.2 Den nuværende situation og budgetplanlægning for KALEIDOSKOP 2000 
FORAN­
STALT­
NING BETEGNELSE 
Symbolske 
foranstaltninger 
KALEIDOSKOP 
del I/III 
Efteruddannelse 
Tealer og musik, 
undersøgelser og 
møder 
Samarbejde med 
tredjelande 
I ALT POST(ER) 
KAPITEL 
B3-2001 
B3-2001 
B3-2001 
B3-2001 
B3-2003 1994-
BUDGET-
TET 
0,750 
2,350 
0,850 
0,500 
1,000 
5,450 1995 
0,750 
2,450 
0,850 
0,500 
1,000 
5,550 1996 
1,200 
2,900 
1,100 
1,200 
2,000 
8,400 1997 
1,400 
3,200 
1,200 
1,400 
2,400 
9,600 1998 
1,800 
3,600 
1,200 
1,600 
2,800 
11,000 
26 
Planlægning af KALEIDOSKOP 2000-programmet 
I. SYMBOLSKE 
FORANSTALTNINGER 
Europadag 
Europæisk kulturby 
Europæisk kulturmåned* 
Symbolske og store 
foranstaltninger på områderne:** 
- Udøvende kunst 
- Bildende kunst 
- Brugskunst 
11. PARTNERSKABER, NET­
VÆRK, UDDANNELSE 
III. ADGANG TIL KULTUR­
TILBUD 
FORANSTALTNINGER I ALT 
IV. SUPPLERENDE 
FORANSTALTNINGER 
Information og publikationer om 
foranstaltningerne (mellem 2 og 
3,5%) 
Faglig bistand i Bruxelles (8%) 
I ALT 1996 1997 A^V , 1999 2000 I ALT 
mio ECU 
25 000 x 8 
0,20 
0,60 
1,20 
0,35 
0,15 
4,30 
0,20 
7,00 25 000 x 12 
0,25 
0,70 
1,30 
0,35 
0,15 
5,35 
0,25 
8,40 25 00Ô x 16 
0,30 
0,80 
1,40 
0,40 
0,15 
5,90 
0,30 
9,25 25 000 x 24 
0,60 
0,90 
2,50 
1,00 
0,50 
11,90 
0,60 
18,00 25 000 x 24 
0,60 
3,0 
(3x1) 
2,50 
1,00 
0,50 
12,30 
0,60 
20,50 1,95 
6,00 
8,90 
3,10 
1,45 
39,75 
1,95 
63,15 
0,20 
0,30 
7,50 0,20 
0,40 
9,00 0,25 
0,50 
10,00 0,50 
1,00 
(19,50) 0,50 
1,00 
(22,00) 1,65 
3,20 
68,00 
* Den eksterne del af programmet finansieres bl.a. over afsnit IV i budgettet. 
** F.eks. Det Europæiske Fællesskabs ungdomsorkester, Det Europæiske Fællesskabs 
barokorkester og Fondation Mozart. 
NB. De beløb, der er anført i tabellerne, er vejledende. De årlige bevillinger fastsættes af 
budgetmyndigheden under den årlige budgetprocedure. Beløbene for 1999 og 2000 
er sat i parentes, da der endnu ikke findes nogen intern planlægning. 
8. Hvilke forholdsregler mod svig indgår der i forslaget til foranstaltningen? 
Alle kontrakterne indeholder bestemmelser, der giver mulighed for, at de 
anvisningsberettigede tjenestegrene i Finanskontrollen og Revisionsretten kan foretage en 
uanmeldt kontrol. Før en betaling kan foretages, skal der desuden fremlægges en faktura 
med påskriften "i overensstemmelse med de faktiske kendsgerninger". 
27 
9. Oplysninger om cost/effectiveness 
9.1 Formål og budgetsammenhæng 
Hovedformålet med denne foranstaltning er at forbedre kendskabet til og formidlingen af 
den kulturelle rigdom og mangfoldighed i EU-landene, der er et grundlæggende element 
i den europæiske identitet og dermed i tilhørsforholdet til unionen. 
Programmet skal fremme de kulturelle udvekslinger landene og regionerne imellem og er 
dermed også med til at: 
fremme kunstnerisk og kulturel skaben (artikel 128, stk. 2) ved at medvirke til at skaffe 
kunstnerne og kulturskaberne et større publikum, 
give et bredere og mere forskelligartet publikum adgang til de forskellige kulturtilbud, 
udnytte kunst og kultur for at maksimere de jobskabelsesmuligheder, der ligger i denne 
form for virksomhed, især til fordel for de unge, 
og fremme det kulturelle samarbejde mellem EU-landene og samarbejdet med visse 
tredjelande. 
Disse målsætninger giver sig konkret udslag i Fællesskabets støtte til: 
kulturelle arrangementer med en europæisk dimension (med deltagelse af 
kulturformidlere fra mindst tre medlemsstater), idet formålet med programmet er at 
bidrage til gennemførelsen af ca. 2 000 kulturelle projekter over 5 år. Inden for 
rammerne af disse 2 000 projekter ydes der desuden støtte til efteruddannelses-
foranstaltninger for skabende og udøvende kunstnere samt andre kulturformidlere 
arrangementer i stor målestok med symbolsk værdi og med en europæisk dimension, 
der gennemføres af europæiske kulturformidlere (f.eks. den europæiske kulturby). 
Med dette program ønsker Fællesskabet at supplere medlemsstaternes foranstaltninger til 
fordel for kunstnerisk og kulturel skaben og udvekslinger under overholdelse af 
subsidiaritetsprincippet. 
Programmet henvender sig direkte til skabende og udøvende kunstnere og arrangører af 
kulturelle arrangementer. Det er desuden rettet mod alle publikumsgrupper, for så vidt som 
de kulturelle arrangementer skal præsenteres for så bredt et udsnit af borgerne i 
Fællesskabet og tredjelande som muligt. 
Programmets finansielle virkninger begrundes med, at der er tale om en ny foranstaltning, 
der overholder subsidiaritetsprincippet og samtidig opfylder behovene på kulturområdet på 
grundlag af videreudviklingen af det kulturelle samarbejde på fællesskabsplan. De 
finansielle virkninger hænger ligeledes sammen med, at der fra 1995 kommer fire nye 
medlemsstater til, og at landene i Central- og Østeuropa, som alle har givet udtryk for deres 
særlige interesse i samarbejdet på kulturområdet, får adgang til at deltage i de kulturelle 
programmer. 
28 
9.2 Begrundelse for foranstaltningen 
På nuværende tidspunkt er de kulturelle udvekslinger og formidlingen af kulturelle værker 
stadig yderst begrænsede. Fællesskabets investeringer på området må derfor øges betydeligt, 
hvis de skal kunne bidrage til, at medlemsstaternes kulturer kan udfolde sig, og sikre et 
bedre kulturelt samarbejde landene imellem. 
Vores samfund med dets hurtige strukturelle forandringer og ændringer i arbejdstiden må 
desuden i stadig højere grad give plads for kulturen som et afgørende element, der står for 
menneskelige og demokratiske værdier og bekæmpelse af social udelukkelse. 
I denne situation er det vigtigt at fremme den kulturelle kommunikation for at bevare de 
forskellige kulturer og øge kendskabet til dem i og uden for Fællesskabet og give dem 
mulighed for eventuelt at blive endnu rigere gennem multilaterale udvekslinger og 
kontakter. 
Fællesskabsstøtten til kulturelle arrangementer og projekter skal på ingen måde træde i 
stedet for medlemsstaternes foranstaltninger. Den skal fremme det europæiske samarbejde 
på kulturområdet og støtte og udbygge medlemsstaternes indsats med hensyn til udveks­
linger og kunstnerisk og kulturel skaben. Den foreslåede foranstaltning skal gennemføres 
på fællesskabsplan, da medlemsstaterne ikke hver for sig kan gennemføre den i denne 
målestok. 
Fællesskabets økonomiske støtte giver, selv om den er begrænset, mulighed for at øge det 
konkrete samfundsmæssige udbytte, fordi den fremmer synergieffekter og partnerskaber. 
Støtten har en multiplikatoreffekt, der kan tiltrække yderligere midler fra den private og den 
offentlige sektor og dermed gør det lettere at skaffe midler til gennemførelsen af 
tværeuropæiske projekter; desuden gør den det muligt at medvirke til at maksimere 
jobskabelsesmulighederne på kunst- og kulturområdet (se kapitel 8 i hvidbogen), bl.a. til 
fordel for de unge. 
9.3 Overvågning og evaluering af foranstaltningen 
To år efter iværksættelsen af programmet og senest seks måneder efter denne periodes 
udløb forelægger Kommissionen efter samråd med det i artikel 5 nævnte udvalg en 
evalueringsrapport om de opnåede resultater for Europa-Parlamentet og Rådet tillige med 
passende forslag. 
Efter programmets afslutning forelægger Kommissionen i overensstemmelse med den i 
artikel 5 fastsatte procedure en rapport om programmets gennemførelse og resultater for 
Europa-Parlamentet og Rådet 
10. Udgifter til administration (budgettets del A) 
Indebærer foranstaltningen en forøgelse af Kommissionens personale? I bekræftende fald, 
med hvor mange ansatte? 
Nej 
29 
Forslag til 
EUROPA-PARLAMENTETS OG RÅDETS BESLUTNING 
om oprettelse af et program til støtte for 
bøger og læsning 
ARIANE 
30 
BEGRUNDELSE 
Nærværende forslag drejer sig om oprettelse af en tilskyndelsesforanstaltning på fællesskabsplan, 
der skal fremme oversættelse i Europa. 
1. EF-traktatens artikel 128 giver Fællesskabet mandat til at bidrage til, at medlemsstaternes 
kulturer kan udfolde sig, idet det respekterer den nationale og regionale mangfoldighed og 
samtidig fremhæver den fælles kulturarv. 
Blandt de områder, hvor medlemsstaterne samarbejder, og hvor der kan iværksættes 
tilskyndelsesforanstaltninger, er forbedring af kendskabet til og formidlingen af de europæiske 
folkeslags historie og litterære skaben. 
2. Oversættelse bidrager til udbredelsen af ideer og viden og medvirker generelt til at øge de 
kulturelle og økonomiske udvekslinger mellem medlemsstaterne og med resten af. verden. 
3. I et Fællesskab med mange forskellige kulturer og sprog er oversættelse en betingelse for, at 
alle EU-borgerne kan få direkte adgang til vore rige og forskelligartede nationale og regionale 
kulturer. Fællesskabets indsats skal ledsage og støtte den indsats, der gøres på regionalt og 
nationalt plan i medlemsstaterne til fordel for oversættelse for at bidrage til at øge EU-
borgernes kendskab til hinanden og deres gensidige forståelse og fremhæve deres fælles 
tilhørsforhold. 
4. Offentlighedens adgang til nutidige værker fra de andre lande og regioner bremses af sociale 
og økonomiske faktorer, bl.a. på grund af de mange forskellige sprog, der tales i Fællesskabet, 
og det begrænsede kendskab til fremmedsprog samt udgifterne til oversættelse. 
5. De fleste af medlemsstaterne har øget deres indsats til fordel for oversættelse og yder støtte 
til forlæggere eller oversættere, både til udgivelse af udenlandske værker, der er oversat til 
landets eget sprog, og til oversættelse og udgivelse af væsentlige værker fra det pågældende 
land i udlandet. 
6. De internationale organisationer, der beskæftiger sig med kulturelle forhold, herunder især 
UNESCO og Europarådet, har ligeledes indført en række foranstaltninger til fordel for 
oversættelse. 
UNESCO-programmet for oversættelse af litterære værker (UNESCO's samling af 
repræsentative værker), der blev oprettet i 1948, har til formål at fremme oversættelse og 
udgivelse af litterære værker, der er skrevet på en række af verdens mindst udbredte sprog. 
Programmet vedrører hovedsagelig oversættelse til og udgivelse på engelsk og fransk. Dette 
program har kun ringe betydning for europæisk litteratur (Europa har ikke status af prioriteret 
område under dette program). 
Europarådet oprettede i 1957 et program for støtte til oversættelse af værker, der er skrevet 
på de mindst udbredte europæiske sprog. Hvert år blev der ydet støtte til oversættelse af højst 
to værker, som var foreslået af medlemsstaterne. Da programmet ikke gav de ønskede 
resultater, blev det nedlagt i 1967. 
31 
1 1993 blev der på anmodning af kulturministrene indført en ny foranstaltning til fordel for 
oversættelse. Europarådets kulturfonds budget til fremme af oversættelse og uddannelse af 
oversættere er i 1994 på 15 152 ECU. Der ydes fortrinsvis støtte til oversættelse af 
børnebøger og videnskabelige værker, der har betydning for alle landene i Europa. 
7. Det Europæiske Fællesskab iværksatte i 1989 på grundlag af den resolution om et fremstød 
for bøger og læsning, som Rådet og kulturministrene vedtog den 18. maj 1989, et pilotprojekt 
for økonomisk støtte til oversættelse af litterære nutidsværker, der skulle gennemføres i en 
femårig forsøgsperiode. Dette pilotprojekt har betydet en væsentlig styrkelse af den punktvise 
støtte, Fællesskabet siden 1982 har ydet til litterære oversættelser. 
8. Betingelserne for gennemførelse af pilotprojektet er fastlagt af kulturudvalget og offentliggøres 
hvert år i De Europæiske Fællesskabers Tidende. Det samlede budget for pilotprojektet er på 
1 mio ECU over fem år, dvs. en gennemsnitlig årlig bevilling på 200 000 ECU, og i perioden 
1990-93 er der med støtte fra Fællesskabet blevet oversat 258 værker ud af 813 indsendte 
projekter (dvs. 31,65% af det samlede antal projekter) til et samlet beløb af 850 443 ECU 
(gennemsnitsudgifterne pr. oversættelse er 3 296 ECU). 
9. I meddelelsen om de "Nye perspektiver for Fællesskabets indsats på kulturområdet" anfører 
Kommissionen, at Fællesskabets indsats til fordel for oversættelse skal udbygges, bl.a. ved 
at der: 
- ydes støtte til oversættelse af flere litterære værker 
- sættes kraftigere ind til fordel for de mindre udbredte sprog 
- lægges større vægt på de enkelte litterære genrer, især de, hvor værkerne udkommer i 
beskedne oplag (skuespil, poesi) 
- specifikt ydes støtte til værker, der bidrager til at udbrede kendskabet til de europæiske 
landes kultur og historie, herunder oversættelse af opslagsværker 
- gives landene i Central- og Østeuropa adgang til de muligheder, som den allerede 
iværksatte indsats frembyder. 
10. Europa-Parlamentet har bl.a. i sine beslutninger (A3-0159/92-Larive), (A3-0396/93-Barzanti) 
og (A3-0386/93-Canavarro) udtrykt ønske om en væsentlig styrkelse af Fællesskabets indsats 
til fordel for oversættelse og til fordel for bøger og læsning generelt. 
11. Rådet og kulturministrene har i deres konklusioner af 12. november 1992 om "Retningslinjer 
for Fællesskabets indsats på kulturområdet" fremhævet den betydning, de tillægger over­
sættelse, og bl.a. anmodet om, at hovedvægten lægges på oversættelser fra de mindre udbredte 
europæiske sprog. 
12. Kommissionen har derfor i sin meddelelse af ... juli 1994 om "Det Europæiske Fællesskabs 
indsats til fordel for kulturen" fremhævet bøger og læsning som et af de vigtigste områder for 
iværksættelsen af artikel 128 og præciseret rammerne for de tilskyndelsesforanstaltninger, der 
skal støtte og udbygge medlemsstaternes indsats under overholdelse af subsidiaritetsprincippet, 
bl.a. gennem oversættelse. 
32 
13. Kommissionen fremsætter i den forbindelse forslag til ARIANE-programmet, som sigter mod: 
- at fremme en større udbredelse af nutidige litterære værker, der er repræsentative for 
medlemsstaternes kultur, idet der fortrinsvis ydes støtte til oversættelse af værker, der er 
skrevet på Fællesskabets mindst udbredte sprog. Den symbolske foranstaltning med 
betegnelsen "Aristeion-priserne" - Den Europæiske Litteraturpris og Den Europæiske 
Oversætterpris - er nært knyttet til disse foranstaltninger, der gennem oversættelse skal 
højne og udbrede den rige og forskelligartede litterære skaben i Fællesskabet. Det foreslås 
desuden at skabe en stærkere synergieffekt mellem disse priser og støtten til litterære 
oversættelser (Ariane - del I) for at øge deres virkning 
- gennem oversættelse at bidrage til udbredelsen af moderne dramatiske værker for at 
præsentere det europæiske publikum for et forskelligartet repertoire, der er repræsentativt 
for medlemsstaternes kultur 
- at fremme udbredelsen af opslagsværker for at forbedre kendskabet til de europæiske 
folkeslags kultur og historie, især på de områder, der er anført i artikel 128, stk. 2 og 4, i 
traktaten om Det Europæiske Fællesskab 
- at støtte og udbygge den indsats, der gøres på nationalt og regionalt plan, gennem en række 
foranstaltninger på fællesskabsplan, bl.a. vedrørende samarbejde i netværksform og 
partnerskaber, grunduddannelse og efter- og videreuddannelse samt forskning og under­
søgelser, som på alle niveauer skal støtte og udbygge Fællesskabets foranstaltninger til 
formidling og højnelse 
- at fremme Fællesskabets og medlemsstaternes samarbejde med tredjelande og de 
kompetente internationale organisationer, herunder navnlig Europarådet, vedrørende bøger 
og læsning, samtidig med at hver enkelt institutions og organisations egenart og 
handlefrihed respekteres. Der er fastlagt særlige betingelser for at give de lande i Central-
og Østeuropa, med hvilke der er indgået en associeringsaftale - en Europa-aftale - der 
indeholder særlige kulturelle bestemmelser, adgang til at deltage i programmet. Hvad angår 
Fællesskabets og medlemsstaternes forbindelser med tredjelande lægges der desuden særlig 
vægt på visse lande i Latinamerika og i Samfundet af Uafhængige Stater, som har til 
hensigt at gøre oversættelse til et af hovedområderne i deres kulturelle samarbejde. 
33 
Forslag til 
EUROPA-PARLAMENTETS OG RÅDETS BESLUTNING 94/0189 (COD) 
om oprettelse af et program til støtte for 
bøger og læsning 
ARIANE 
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 128, 
under henvisning til forslag fra Kommissionen, 
under henvisning til udtalelse fra Regionsudvalget, og 
ud fra følgende betragtninger: 
Traktaten pålægger Fællesskabet at: 
bidrage til, at medlemsstaternes kulturer kan udfolde sig, idet det respekterer den nationale 
og regionale mangfoldighed 
fremme samarbejdet mellem medlemsstaterne og om nødvendigt støtte og udbygge 
medlemsstaternes indsats, bl.a. med hensyn til kunstneriske og litterære frembringelser 
fremme samarbejdet med tredjelande og med de internationale organisationer, der beskæftiger 
sig med kulturelle forhold, herunder navnlig Europarådet; 
oversættelse medvirker til at øge kendskabet til og udbredelsen af de europæiske folkeslags kultur 
og historie og til at bevare mangfoldigheden inden for litterær skaben og den skrevne kulturarv, 
som den kommer til udtryk på de forskellige nationale og regionale sprog, fremmer de 
tværkulturelle udvekslinger og giver borgerne, herunder de dårligst stillede, bedre adgang til de 
forskellige kulturtilbud; 
det er vigtigt at fremme kvalitetsoversættelser af litteratur i Fællesskabet, bl.a. gennem efter­
uddannelse af udøvere på dette område; 
Fællesskabets institutioner har tillagt kendskabet til og udbredelsen af litterære værker, bl.a. 
gennem oversættelser, stor betydning, som det fremgår af: 
resolution vedtaget af Rådet og kulturministrene, forsamlet i Rådet, den 9. november 1987 
om fremme af oversættelse af væsentlige værker inden for europæisk kultur0}, 
resolution vedtaget af Rådet og kulturministrene, forsamlet i Rådet, den 18. maj 1989 om et 
fremstød for bøger og læsning(2), 
O) 
(2) EFT nr. C 309 af 19.11.1987, s. 3. 
EFT nr. C 183 af 20.7.1989, s. 1. 
34 
Europa-Parlamentets beslutning om et fremstød for bøger og læsning i Europa(3), 
konklusionerne fra Rådet og kulturministrene, forsamlet i Rådet, af 12. november 1992 om 
retningslinjer for Fællesskabets indsats på kulturområdet^, 
resolution vedtaget af Rådet og kulturministrene, forsamlet i Rådet, den 17. maj 1993, om 
fremme af oversættelse af nutidige europæiske dramatiske værker(5); 
i Kommissionens meddelelse af 27. juli 1994 om "Det Europæiske Fællesskabs indsats til fordel 
for kulturen", som fremhæver bøger og læsning som et af de vigtigste områder, fastlægges 
rammerne for de foranstaltninger, der skal støtte og udbygge medlemsstaternes indsats under 
overholdelse af nærhedsprincippet; 
i første omgang vedrører Fællesskabets foranstaltninger til fordel for bøger og læsning fortrinsvis 
oversættelse af litterære og dramatiske værker samt opslagsværker på kulturområdet, som på alle 
niveauer suppleres med ledsageforanstaltninger -
VEDTAGET FØLGENDE BESLUTNING : 
Artikel 1 
Fællesskabet indfører for en femårsperiode, der starter i 1996, et handlingsprogram, der skal 
forbedre kendskabet til og udbredelsen af moderne europæiske litterære værker, bl.a. gennem 
oversættelse (ARIANE-programmet), i det følgende kaldet programmet. 
Artikel 2 
Formålet med programmet er: 
at fremme en større udbredelse af moderne litterære værker, der er repræsentative for 
medlemsstaternes kultur, idet der fortrinsvis ydes støtte til oversættelse af værker, der er 
skrevet på de mindre udbredte sprog i Fællesskabet, og idet der sørges for, at disse værker 
udnyttes, bl.a. gennem symbolske foranstaltninger 
gennem oversættelse at bidrage til udbredelsen af moderne dramatiske værker for at 
præsentere det europæiske publikum for et varieret repertoire, der er repræsentativt for 
medlemsstaternes kultur 
at fremme udbredelsen af opslagsværker for at sikre et bedre kendskab til de europæiske 
folkeslags kultur og historie, navnlig på de områder, der er anført i artikel 128, stk. 2 og 4, 
i EF-traktaten 
at støtte og udbygge den indsats, der gøres på nationalt og regionalt plan, gennem en række 
foranstaltninger på fællesskabsplan, navnlig vedrørende samarbejde i netværksform og 
partnerskaber, grunduddannelse og efter- og videreuddannelse, forskning og undersøgelser. 
(4) 
(5) EFT nr. C 42 af 15.2.1993, s. 182. 
EFTnr. C 336 af 19.12.1992, s. 1. 
EFTnr. C 160 af 12.6.1993, s. 1. 
35 
Artikel 3 
Foranstaltningerne i bilaget gennemføres for at virkeliggøre målene i artikel 2. De iværksættes 
efter proceduren i artikel 6. 
Artikel 4 
Under iværksættelsen af programmet bestræber Fællesskabet og medlemsstaterne sig på at fremme 
samarbejdet med tredjelande og med de internationale organisationer, der beskæftiger sig med 
kulturelle forhold, herunder især Europarådet; hvad disse organisationer angår, lægges der særlig 
vægt på at undgå dobbeltarbejde og sikre, at de iværksatte foranstaltninger supplerer hinanden, 
og at hver enkelt institutions og organisations egenart og handlefrihed respekteres. 
I bilaget er der fastlagt særlige betingelser for at give de lande i Central- og Østeuropa, der har 
undertegnet og ratificeret en associeringsaftale med Det Europæiske Fællesskab, der indeholder 
kulturelle bestemmelser, adgang til at deltage i programmet. 
Hvad angår Fællesskabets og medlemsstaternes forbindelser med tredjelande lægges der desuden 
særlig vægt på visse lande, som har til hensigt at gøre oversættelse til et af hovedområderne i 
deres kulturelle samarbejde. 
Artikel 5 
Kommissionen er ansvarlig for gennemførelsen af programmet. Den bistås under udførelsen af 
denne opgave af det udvalg for tilskyndelse på kulturområdet, der er omhandlet i artikel 5 i 
beslutning nr. af om KALEIDOSKOP 2000-programmet. 
Artikel 6 
Kommissionens repræsentant forelægger udvalget et udkast til de foranstaltninger, der skal træffes. 
Udvalget afgiver en udtalelse om dette udkast inden for en frist, som formanden kan fastsætte 
under hensyn til, hvor meget det pågældende spørgsmål haster, i givet fald ved afstemning. 
Udtalelsen optages i mødeprotokollen; derudover har hver medlemsstat ret til at anmode om, at 
dens holdning indføres i mødeprotokollen. 
Kommissionen tager størst muligt hensyn til udvalgets udtalelse. Den underretter udvalget om, 
hvorledes den har taget hensyn til dets udtalelse. 
Artikel 7 
To år efter iværksættelsen af programmet og senest seks måneder efter denne periodes udløb 
forelægger Kommissionen efter samråd med det i artikel 5 omhandlede udvalg en evaluerings­
rapport om de opnåede resultater for Europa-Parlamentet og Rådet, tillige med passende forslag. 
Efter programmets afslutning forelægger Kommissionen efter proceduren i artikel 6 en rapport om 
programmets gennemførelse og resultater for Europa-Parlamentet og Rådet. 
36 
Artikel 8 
Programmet, som indeholder praktiske oplysninger om proceduren, medlemsstaternes 
tilrettelæggelse af den faglige bistand til kulturprojekter, frister for indsendelse af ansøgninger 
samt om den dokumentation, der skal fremsendes sammen med ansøgningen, offentliggøres hvert 
år i De Europæiske Fællesskabers Tidende, C-udgaven. 
Artikel 9 
Denne beslutning træder i kraft på tyvendedagen efter offentliggørelsen i De Europæiske 
Fællesskabers Tidende. 
Artikel 10 
Denne beslutning er rettet til medlemsstaterne. 
Udfærdiget i Bruxelles, den 
På Europa-Parlamentets vegne På Rådets vegne 
Formand Formand 
37 
BILAG 
Fællesskabsprogram til støtte for bøger og læsning 
Tilskyndelsesforanstaltninger under ARIANE-programmet 
De foranstaltninger, der indgår i programmet, ledsages af kortfattede oplysninger om 
iværksættelsen af foranstaltningerne; disse oplysninger er vejledende. De nærmere bestemmelser 
fastlægges på et senere tidspunkt efter proceduren i artikel 6. 
Del I. Højnelse og udbredelse 
1. Støtte til oversættelse 
a) Støtte til oversættelse af moderne litterære værker med henblik på en større udbredelse 
gennem udgivelse 
Der ydes støtte til oversættelse af moderne litterære værker (romaner, noveller, litterære 
essays, litteraturhistorie, biografier, teater og poesi), der er repræsentative for kulturen i 
det land, de stammer fra, og som er af interesse for et bredt europæisk publikum. 
Ved moderne litteratur forstås litteratur, der er udgivet for første gang i det 
20. århundrede, idet der fortrinsvis ydes støtte til litteratur, der er udgivet for første gang 
efter 1945. Der kan undtagelsesvis ydes støtte til litterære værker, der er udgivet i 
slutningen af det 19. århundrede. 
Der kan ydes støtte til værker, der allerede er oversat til og udgivet på to 
fællesskabssprog (ud over originalsproget). Støtten skal bruges til oversættelse til 
yderligere to sprog. 
Da det er hensigten at gøre en særlig indsats for de mindst udbredte sprog, kan der ydes 
støtte til oversættelse af værker, der er skrevet på disse sprog, til to andre sprog, uden at 
de på forhånd er oversat til andre fællesskabssprog. 
Der ydes ligeledes støtte til oversættelse af værker, som det ikke er rentabelt at udgive 
på det europæiske marked uden støtte fra Fællesskabet. 
Ansøgninger om støtte sendes af en eller flere forlæggere i en af Fællesskabets 
medlemsstater til Kommissionen, Kontoret for Kulturelle Fremstød (Rue de la Loi 200, 
B-1049 Bruxelles). Oversætterens/oversætternes skriftlige tilsagn skal anføres på den 
ansøgning, forlæggeren/forlæggerne indsender. 
Støtten kan dække op til 100% af oversætterens honorar, der aftales efter den sædvanlige 
praksis på det pågældende marked. 
Forlæggeren forpligter sig til synligt at angive oversætterens navn og Fællesskabets støtte. 
38 
Forlæggerne skal attestere, at de ejer eventuelle rettigheder, der er knyttet til udgivelsen 
og/eller oversættelsen af det værk, ansøgningen vedrører. 
Der foretages en udvælgelse blandt de støtteberettigede værker to gange om året på 
grundlag af følgende prioriteter: 
- værkets litterære kvalitet 
- højnelse og udbredelse af fællesskabslitteraturen, herunder især værker, der er skrevet 
på mindre udbredte sprog. 
b) Støtte til oversættelse af dramatiske værker med henblik på en større udbredelse gennem 
præsentation af værkerne for offentligheden 
Der ydes støtte til oversættelse af dramatiske værker, der er blevet opført på teatret eller 
udsendt på tv, og som allerede har opnået en vis anerkendelse fra kritikken og publikum. 
Støtten er fortrinsvis forbeholdt moderne værker, der er skrevet efter 1945. 
For de værker, der foreslås oversat, skal der fremlægges et konkret projekt for 
præsentation af værkerne for offentligheden. 
Den indledende ansøgning indsendes af direktører, instruktører eller producenter fra en 
af Fællesskabets medlemsstater med henblik på at præsentere det dramatiske værk for 
offentligheden. Ansøgningen sendes samtidig til Fællesskabet og til kontaktpersonerne, 
som afgiver en udtalelse om, hvor højt de fremlagte projekter skal prioriteres. Den 
endelige udvælgelse af de værker, der skal oversættes, sker bl.a. på grundlag af kvaliteten 
af de værker, der foreslås oversat. Med hensyn til valget af de sprog, der skal oversættes 
til, bør der skabes ligevægt mellem de mest udbredte sprog og de mindre udbredte sprog 
for at øge mulighederne for at udbrede kendskabet til værkerne til et både stort og 
forskelligartet publikum. 
Støtten ydes i form af et oversættelsesstipendium på højst 3 500 ECU. Stipendiet påvirker 
på ingen måde de rettigheder, der tilkommer forfatterne og oversætterne i forbindelse med 
en eventuel opførelse, udsendelse eller offentliggørelse af det således oversatte værk. 
Kontaktpersonerne er depositarer for de oversættelser, der er udarbejdet med 
Kommissionens støtte, og skal sørge for, at oversættelserne kun overdrages til udøvere, 
der er interesserede i at opføre, udsende eller offentliggøre værket, og som til det brug 
har faet rettighedshavernes godkendelse; dette gælder alt andet lige for de ovennævnte 
personer. 
c) Støtte til oversættelse af opslagsværker med henblik på større udbredelse af oplysninger 
til oversættere og de kompetente myndigheder i medlemsstaterne 
Støtten til oversættelse af opslagsværker skal lette udvekslingen af oplysninger og 
erfaringer og således fremme samarbejdet mellem medlemsstaterne på de i artikel 128 i 
traktaten om Det Europæiske Fællesskab anførte områder, og især på de områder, som 
Fællesskabet prioriterer højest som led i sin indsats på kulturområdet. 
39 
Denne form for foranstaltninger kan give et betydeligt udbytte på fællesskabsplan. Da 
foranstaltningen imidlertid skal dække et meget bredt område, vil støtten til oversættelse 
af opslagsværker i første omgang blive betragtet som en klart afgrænset eksperimentel 
demonstrationsforanstaltning. 
Støtten til oversættelse af opslagsværker ydes til undersøgelser af eller rapporter om den 
praksis og de systemer, der anvendes i medlemsstaterne på kulturområdet, som gør det 
muligt at klarlægge problemer af fælles interesse, især på de områder, der henhører under 
artikel 128, stk. 2 og 4. 
Ansøgningen skal ledsages af oplysninger, der beviser, at det værk, der ønskes oversat, 
yder et væsentligt bidrag til kendskabet til det pågældende område, samt en angivelse af 
målsprogene og forfatterens og oversætterens skriftlige tilsagn. 
Der vil blive tale om at oversætte højst 100 opslagsværker til mindst to sprog over en 
femårig periode. 
De kompetente myndigheder i medlemsstaterne forelægger forslag til værker, der ønskes 
oversat, for Kommissionen. Udvælgelsen sker på grundlag af den interesse, som de af 
medlemsstaterne udpegede repræsentanter i det rådgivende udvalg for tilskyndelses­
foranstaltninger på kulturområdet viser for oversættelse af de pågældende værker. 
Værkerne kan oversættes til så mange sprog, som det findes nødvendigt. 
Fællesskabets bidrag ydes, efter at oversætteren har givet sit skriftlige tilsagn, på 
forskellige betingelser alt efter værkets oprindelse: 
- hvis det værk, der foreslås oversat, fremlægges via medlemsstaten af en forlægger med 
henblik på udgivelse på det europæiske marked, ydes fællesskabsstøtten på samme 
betingelser som støtten til oversættelse af moderne litterære værker (del I-l.a) 
- hvis det værk, der via medlemsstaten foreslås oversat, ikke skal sælges på det frie 
marked (hvis det f.eks. oversættes for et universitet, et forskningscenter eller et 
specialiseret institut), ydes fællesskabsstøtten som et stipendium, der skal gøre det 
muligt for oversætterne at udføre deres arbejde, på samme betingelser som for støtten 
til oversættelse af dramatiske værker (del I-l.b). 
Kommissionen udsender med jævne mellemrum en liste over de oversatte værker og deres 
emner. 
Symbolsk foranstaltning: Aristeion-priserne. synergieffekt med støtten til oversættelse 
Aristeion-priserne: Den Europæiske Litteraturpris og Den Europæiske Oversætterpris 
Aristeion-priserne (Den Europæiske Litteraturpris og Den Europæiske Oversætterpris) 
sikrer en række kvalitetsværker et stort publikum og er dermed med til at øge kendskabet 
til og udbredelsen af litterær skaben, samtidig med at de tilskynder til oversættelse og 
frembringelse af værker, inklusive værker af nye forfattere. 
40 
Med forbehold af eventuelle ændringer, der måtte blive foretaget i bestemmelserne 
vedrørende disse priser efter proceduren i artikel 6 i nærværende afgørelse, overtages 
hovedreglerne for denne foranstaltning, der blev offentliggjort i EFT 90/C 35/04, uændret. 
De værker, der nomineres til Den Europæiske Litteraturpris, har derfor automatisk ret til 
støtte til oversættelse til mindst to yderligere sprog på de betingelser, der gælder for støtte 
til oversættelse af litterære værker (del I-la), hvis en forlægger indgiver en ansøgning 
herom direkte til Kommissionen. 
Del II. Ledsageforanstaltninger 
Støtten til oversættelse er ikke et mål i sig selv, men et middel, der gør det muligt at øge 
kendskabet til og udbredelsen af de europæiske kulturer, herunder især litterær skaben. 
Fællesskabets foranstaltninger til støtte for oversættelse skal derfor på alle niveauer ledsages af 
andre fællesskabsforanstaltninger, der skal støtte og udbygge den indsats, der gøres af de 
kompetente myndigheder i medlemsstaterne og udøvere på området, og give den en europæisk 
dimension. 
1. Fremme af synergieffekten på europæisk plan gennem netværk og udvikling af 
partnerskaber 
Støtte til en forøgelse af de litterære oversættelsers kvalitet i samarbejde med de 
forskellige faglige netværk og organisationer, såsom International Federation of 
Translators, det europæiske råd for sammenslutninger af litterære oversættere og det 
europæiske net af skoler for litterære oversættere, gennem støtte til initiativer, der bl.a. 
sigter mod at: 
- fremme litterære oversættelser, og især litterære oversættelser af høj kvalitet 
- udveksle erfaringer og viden mellem professionelle oversættere 
- fremme uviklingen af partnerskabsinitiativer i samarbejde med regionale myndigheder 
og/ellerd andre offentlige og private kulturformidlere med det formål at øge støtten til 
oversættelse af værker i Europa 
- fremme initiativer, der gennemføres i partnerskab og skal lette adgangen til de data og 
oplysninger, der er nødvendige for udbredelsen af de oversatte værker, bl.a. gennem 
anvendelsen af ny teknologi og andre multimedieredskaber. 
Støtte til initiativer, der gennemføres af biblioteksnetværkerne i Europa samt netværkerne 
af faglige organisationer inden for sektoren, bl.a. med henblik på udveksling af erfaringer 
på europæisk plan vedrørende fremme og højnelse af den europæiske litteratur samt visse 
andre emner af fælles interesse. Denne foranstaltning supplerer GD XIII's initiativer 
vedrørende indførelse af edb på bibliotekerne. 
Støtte til initiativer og møder, der gennemføres af de regionale og lokale myndigheder, 
evt. i samarbejde med de faglige netværk, såsom netværkerne for små og mellemstore 
forlag, boghandlernetværkerne og de ikke-udbyttegivende sammenslutninger eller fonde, 
der beskæftiger sig med bøger. Denne foranstaltning skal bl.a. fremme og lette adgangen 
til, udbredelsen af og kendskabet til europæisk litteratur, bl.a. ved at gøre det lettere at 
udnytte de muligheder, de nye multimedieredskaber giver. 
41 
Støtte til evaluering og udbredelse af resultaterne af den forskning og de initiativer, der 
gennemføres i denne sammenhæng. 
2. Ledsageforanstaltninger, der skal lette borgernes og især de unges adgang til litteraturen 
Enkeltstående foranstaltninger, der skal ledsage indsatsen for at få folk til at læse mere, 
bl.a. foranstaltninger, der muliggør et bedre kendskab til litteraturen gennem oversættelse 
af værker fra forskellige lande og regioner i Fællesskabet, og som iværksættes på initiativ 
af de kompetente myndigheder i medlemsstaterne (udstillinger, Europadage, arrangementer 
for den brede offentlighed mv.). 
Støtte til udveksling af oplysninger og erfaringer mellem de kompetente myndigheder og 
udøvere af kunst i medlemsstaterne, bl.a. med hensyn til at få de unge til at læse mere 
(ekspertmøder om bestemte emner, undersøgelser mv.). 
Støtte til pilotprojekter og nyskabende projekter med en europæisk dimension, der skal 
få de unge til at læse mere og øge deres kendskab til den europæiske litteratur, som 
gennemføres af de kompetente myndigheder, og især af de regionale myndigheder, 
ungdomsorganisationer, foreninger, netværk og fonde (herunder undersøgelser og 
pilotprojekter til bekæmpelse af analfabetisme og dårlige læsefærdigheder). 
Støtte til evaluering og udbredelse af resultaterne af de pilotprojekter og -undersøgelser, 
der er iværksat i denne sammenhæng. 
3. Efteruddannelse og forskning 
a) Efteruddannelse af oversættere af skønlitteratur 
Da der kun er få oversættere, der er i stand til at oversætte litterære værker, i hvert fald 
til og fra visse mindre udbredte sprog, og da denne form for efteruddannelse er meget 
specifik, ydes der ud over den indsats, som gøres af de kompetente myndighederne i 
medlemsstaterne, fællesskabsstøtte til efteruddannelse af oversættere af skønlitteratur for 
at forbedre oversættelsernes kvalitet. 
Denne støtte ydes i form af stipendier og rejsepenge, efteruddannelseskurser og/eller 
temadage og temamøder om oversættelse. 
Stipendierne og de andre former for fællesskabsstøtte ydes til pædagogiske projekter, der 
fremlægges af foreninger, fonde, oversætterhuse eller skoler, der er specialiseret i over­
sættelse af skønlitteratur, efter samråd med de kompetente myndigheder i 
medlemsstaterne. 
b) Supplerende efteruddannelsesforanstaltninger for udøvere af kunst, der arbejder for gen­
sidigt kendskab til og udbredelse af europæisk litteratur 
Ud over de initiativer, der gennemføres ved hjælp af netværk, kan der i forbindelse med 
specifikke ansøgninger vedrørende møder, der afholdes i denne sammenhæng (del II-1), 
i givet fald ydes fællesskabsstøtte til specifikke efteruddannelsesseminarer, som afholdes 
42 
af udøvere af kunst eller offentlige organer, der beskæftiger sig med fremme og 
udbredelse af europæisk litteratur, og som i første række drejer sig om emner af fælles 
interesse, der henhører under artikel 128, stk. 4. 
c) Undersøgelser og forskning 
Ud over støtten til oversættelse af opslagsværker, jf. del II-3.a), ydes der fællesskabsstøtte 
til undersøgelses- og forskningsprojekter, der gennemføres af flere forskellige 
medlemsstater i fællesskab, og især til de projekter, der gennemføres af de netværk eller 
offentlige partnere, der er omtalt i del II-1, og som vedrører emner af fælles interesse på 
de i EF-traktatens artikel 128 anførte områder. Der ydes fortrinsvis støtte til projekter, der 
sigter på at udveksle oplysninger om den forskning, der udføres i de forskellige 
medlemsstater, så alle parter kan få det størst mulige udbytte af de resultater og 
erfaringer, der opnås rundt om i Fællesskabet, og man undgår dobbeltarbejde. 
De fælles undersøgelser og forskningstiltag, der kan ydes fællesskabsstøtte til, begrænser 
sig i første omgang til området bøger og læsning, herunder især adgang til og udbredelse 
af europæisk litteratur i Fællesskabet, idet der tages hensyn til den direkte og indirekte 
virkning, som Fællesskabets andre politikker har på dette område. 
Der kan i enkeltstående tilfælde ydes en begrænset fællesskabsstøtte til nyskabende 
forskningsprojekter, der stadig kun er i forberedelsesfasen, men som allerede omfatter 
mindst tre medlemsstater. Der ydes støtte til arbejdet med at finde nye partnere for at lette 
tilrettelæggelsen og den praktiske iværksættelse af forskningen (studierejser, 
forundersøgelser mv). 
Der ydes desuden støtte til evaluering og udbredelse af resultaterne af de undersøgelser 
og forskningstiltag, der er iværksat inden for disse rammer. 
Del III. Samarbejde med tredjelande 
1. Særlige betingelser for at give de lande i Central- og Østeuropa, der er indgået Europa­
aftaler med, adgang til at deltage i Ariane-programmet (del I og II) 
I henhold til konklusionerne fra Det Europæiske Råds møde i København (21. og 
22. juni 1993) skal de lande i Central- og Østeuropa, der er indgået Europa-aftaler med 
(Polen, Ungarn, Bulgarien, Tjekkoslovakiet, Slovenien og Rumænien) have adgang til at 
deltage i en række programmer, herunder programmerne på kulturområdet. I afsnit 7 i 
Europa-aftalerne, der vedrører kulturen, er oversættelse direkte omtalt. De pågældende 
lande skal derfor have mulighed for at deltage i del I og II i Ariane-programmet. 
Associeringsrådene fastlægger betingelserne for denne deltagelse. De pågældende lande 
skal selv betale de yderligere udgifter, som deres deltagelse medfører. På visse betingelser 
kan der om nødvendigt ydes tilskud over Fællesskabets budget. 
43 
Fremme af kendskabet til og udbredelsen af litterær skaben. bl.a. gennem oversættelse, 
som led i Fællesskabets og medlemsstaternes forbindelser med visse tredjelande 
Som led i Fællesskabets og medlemsstaternes forbindelser med visse tredjelande har de 
kontraherende parter til hensigt at gøre oversættelse til et af hovedområderne i deres 
kulturelle samarbejde. Det gælder bl.a. aftalerne med visse lande i Latinamerika og i 
Samfundet af Uafhængige Stater. 
I overensstemmelse med disse aftaler kan Fællesskabet og medlemsstaterne således 
gennemføre denne samarbejdsforanstaltning vedrørende oversættelse på grundlag af 
anmodninger, der fremsættes i de blandede udvalg, der nedsættes i henhold til de 
pågældende aftaler. 
Der vil i denne forbindelse blive gjort bestræbelser på at skabe en synergieffekt med de 
kompetente internationale organisationer, herunder navnlig Europarådet, samtidig med at 
hver enkelt institutions og organisations egenart og handlefrihed respekteres. 
44 
FINANSIERINGSOVERSIGT 
1. Foranstaltningens betegnelse 
Fællesskabsprogram til støtte for bøger og læsning - ARIANE. 
2. Budgetposter 
B3-2001 ; B3-2003; programmets eksterne del finansieres ligeledes over afsnit IV i budgettet. 
3. Retsgrundlag 
EF-traktatens artikel 128. 
Afgørelse nr. ... af 
4. Beskrivelse af foranstaltningen 
4.1 Formålet med programmet er: 
- at fremme en større udbredelse af moderne litterære værker, der er repræsentative for 
medlemsstaternes kultur, idet der fortrinsvis ydes støtte til oversættelse af værker, der 
er skrevet på de mindst udbredte sprog i Fællesskabet, og idet der sørges for, at de 
udnyttes, bl.a. gennem symbolske foranstaltninger 
- gennem oversættelse at bidrage til udbredelsen af moderne dramatiske værker for at 
præsentere det europæiske publikum for et varieret repertoire, der er repræsentativt for 
medlemsstaternes kultur 
- at fremme udbredelsen af opslagsværker for at sikre et bedre kendskab til de europæiske 
folkeslags kultur og historie, bl.a. på de områder, der er anført i artikel 128, stk. 2 og 
4, i traktaten om Det Europæiske Fællesskab 
- at støtte og udbygge den indsats, der gøres på nationalt og regionalt plan, gennem en 
række foranstaltninger på fællesskabsplan, bl.a. vedrørende samarbejde i netværksform 
og partnerskaber, grunduddannelse og efter- og videreuddannelse, forskning og under­
søgelser. 
Programmet omfatter følgende kategorier: 
I. Højnelse og udbredelse 
Støtte til oversættelse 
I.A. 1 Støtte til oversættelse af moderne litterære værker med henblik på en større 
udbredelse gennem udgivelse. 
I.A.2 Støtte til oversættelse af dramatiske værker med henblik på en større udbredelse 
gennem præsentation af værkerne for offentligheden. 
I. A.3 Støtte til oversættelse af håndbøger med henblik på større udbredelse af oplysninger 
til oversættere og de kompetente myndigheder. 
45 
I.B Symbolsk foranstaltning: Aristeion-priserne (Den Europæiske Litteraturpris og Den 
Europæiske Oversætterpris), synergieffekt med støtten til oversættelse. 
II. Ledsageforanstaltninger 
II.A.l Fremme af synergieffekten på europæisk plan gennem netværk og udvikling af 
partnerskaber. 
11.2 Ledsageforanstaltninger, der skal lette borgernes og især de unges adgang til 
litteraturen. 
II.3.A Efteruddannelse. 
A.l Efteruddannelse af oversættere af skønlitteratur. 
A.2 Supplerende efteruddannelsesforanstaltninger for udøvere af kunst, der arbejder for 
gensidigt kendskab til og udbredelse af europæisk litteratur. 
II.3.B Undersøgelser og forskning. 
III. Samarbejde med tredjelande 
III. A Særlige betingelser for at give landene i Central- og Østeuropa adgang til at deltage 
i Ariane-programmet (del I og II). 
III.B Fremme af kendskabet til og udbredelsen af litterær skaben, bl.a. gennem 
oversættelse, som led i Fællesskabets og medlemsstaternes forbindelser med visse 
tredjelande. 
Programmets varighed er på fem år, fra 1996 til 2000. 
5. Klassifikation af udgifterne/indtægterne 
-IOB 
-OB 
46 
6. Udgifternes/indtægternes art 
6.1 100% tilskud 
Kun hvad angår støtte til oversættelse af moderne litterære værker med henblik på en større 
udbredelse gennem udgivelse. Støtten kan dække op til 100% af oversætterens honorar, der 
aftales efter den sædvanlige praksis på det pågældende marked. 
6.2 Tilskud til samfinansiering med andre offentlige og/eller private tilskudsydere 
Der er tale om den sædvanlige form for tilskud i partnerskab med andre finansieringskilder 
blandt offentlige og private organisationer. Desuden vil der blive indgået kontrakter om 
levering af tjenesteydelser. 
6.3 Rentegodtgørelse 
Nej 
6.4 A ndet 
6.5 Skal fællesskabsstøtten helt eller delvis tilbagebetales, hvis foranstaltningen giver det 
forventede resultat? 
Nej 
6.6 Medfører foranstaltningen en ændring af indtægtsniveauet? 
Nej 
7. Finansielle virkninger 
7.1 Beregningerne foretages på grundlag af skøn over enhedsomkostningerne for Fællesskabets 
interventioner og antallet af interventioner. 
7.2 Den nuværende situation og budgetplanlægning for Ariane 
FORAN­
STALT­
NING BETEGNELSE 
Bøger og læsning 
Efteruddannelse 
Samarbejde med 
tredjelande 
I ALT POST(ER) 
KAPITEL 
B3-2001 
B3-2001 
B3-2003 1994-
BUDGET-
TET 
0,650 
0,300 
0,400 
1,350 FBF 
1995 
0,650 
0,300 
0,400 
1,350 1996 
1,200 
0,400 
0,500 
2,100 1997 
1,400 
0,500 
0,600 
2,500 1998 
1,500 
0,500 
0,700 
2,700 
47 
ARIANE-programmet (mio ECU) 
I. Højnelse og 
udbredelse 
Litterær 
oversættelse 
Dramatiske 
værker 
Opslags­
værker 
Aristeion-
priserne 
- organisation 
- oversættelse 
II. Ledsage­
foranstalt­
ninger 
Synergieffekt 
Adgang til 
kulturtilbud 
-Efter­
uddannelse 
- Undersøgel­
ser, forskning 
FORAN­
STALTNIN­
GER I ALT 
III. Supple­
rende foran­
staltninger 
(10%) 
Information, 
publikationer 
vedr. foran­
staltningerne 
Faglig bistand 
Nationale 
kontakter 
I ALT 1996 
137 x 4 000 
0,55 
35 x 7 000 
0,25 
0,25 
0,35 
62 x 4 000 
0,25 
0,05 
0,10 
0,40 
0,05 
2,25 
0,10 
0,10 
0,05 
2,50 1997 
162 x 4 000 
0,65 
50 x 7 000 
0,35 
0,35 
0,35 
87 x 4 000 
0,35 
0,10 
0,10 
0,45 
0,05 
2,70 
0,10 
0,10 
0,10 
3,00 1998 
225 x 4 000 
0,90 
71 x 7 000 
0,50 
0,40 
0,35 
100 x 4 000 
0,40 
0,15 
0,10 
0,50 
0,10 
3,60 
0,10 
0,20 
0,10 
4,00 1999 
850 x 4 000 
3,40 
213 x 7 000 
1,5 
1,50 
0,45 
300 x 4 000 
1,20 
0,20 
0,20 
0,80 
0,20 
9,45 
0,20 
0,65 
0,20 
(10,50) 2000 
1 100 x 4 000 
4,40 
285 x 7 000 
2,00 
2,00 
0,50 
500 x 4 000 
2,00 
0,30 
0,30 
1,00 
0,30 
12,60 
0,35 
0,70 
0,35 
(14,00) I ALT 
2 475 x 4 000 
9,90 
657 x 7 000 
4,60 
4,50 
1,90 
1 050 x 4 000 
4,20 
0,80 
0,80 
3,15 
0,70 
30,60 
0,85 
1,75 
0,80 
34,00 
NB. Programmets eksterne del finansieres bl.a. over afsnit IV i budgettet. 
NB.De beløb, der er anført i tabellerne, er vejledende. De årlige bevillinger fastsættes af budgetmyndigheden under den årlige 
budgetprocedure. Beløbene for 1999 og 2000 er sat i parentes, da der endnu ikke findes nogen intern planlægning. 
48 
8. Hvilke forholdsregler mod svig indgår der i forslaget til foranstaltningen? 
Alle kontrakterne indeholder bestemmelser, der giver mulighed for, at de anvisnings-
berettigede tjenestegrene i Finanskontrollen og Revisionsretten kan foretage en uanmeldt 
kontrol. Før en betaling kan foretages, skal der desuden fremlægges en faktura med 
påskriften "i overensstemmelse med de faktiske kendsgerninger". 
9. Oplysninger om cost/effectiveness 
9.1 Formål og budgetsammenhæng " 
Hovedformålet med denne foranstaltning er at forbedre kendskabet til og formidlingen af 
den kulturelle rigdom og mangfoldighed i EU-landene, der er et grundlæggende element i 
den europæiske identitet og dermed i tilhørsforholdet til unionen. 
Programmet skal fremme kendskabet til og udbredelsen af kulturen samt kunstnerisk og 
litterær skaben (artikel 128, stk. 2) og er dermed med til at: 
- fremme en større udbredelse af moderne litterære og dramatiske værker og medvirke til 
at skaffe kunstnerne og kulturskaberne et større publikum 
- give et bredere og mere forskelligartet publikum, herunder de dårligst stillede borgere, 
adgang til de forskellige kulturtilbud 
- fremme det kulturelle samarbejde mellem kunstudøvere i EU-landene og samarbejdet 
med visse tredjelande. 
Disse målsætninger giver sig konkret udslag i Fællesskabets støtte til udbredelsen af over 
2 400 litterære værker og over 650 dramatiske værker over fem år. Desuden kan ca. 100 
opslagsværker blive bedre kendt blandt europæiske specialister. 
Med dette program ønsker Fællesskabet at supplere medlemsstaternes foranstaltninger til 
fordel for oversættelse og udbredelse af litterære og dramatiske værker og for samarbejde 
mellem udøvende i sektoren under overholdelse af subsidiaritetsprincippet. 
Programmet henvender sig først og fremmest til oversættere af moderne litterære værker og 
til direktører, instruktører eller producenter i en medlemsstat, der kan præsentere det 
dramatiske værk for publikum, samt til andre, der arbejder med bøger eller teater. Men det 
skal frem for alt gøre det muligt for et bredt publikum at få et bedre kendskab til de 
litterære og dramatiske værkers og de europæiske kulturers mangfoldighed. 
Programmets finansielle virkninger begrundes med, at der er tale om en ny foranstaltning, 
der overholder subsidiaritetsprincippet og samtidig opfylder behovene på kulturområdet med 
det formål at sikre kulturen en større udbredelse på europæisk plan og at udbygge det 
kulturelle samarbejde på fællesskabsplan. 
De finansielle virkninger hænger ligeledes sammen med, at der fra 1995 kommer fire nye 
medlemsstater til, og at landene i Central- og Østeuropa, som alle har givet udtryk for deres 
særlige interesse i samarbejdet på kulturområdet, får adgang til at deltage i de kulturelle 
prpgrammer. 
49 
9.2 Begrundelse for foranstaltningen 
På nuværende tidspunkt er udbredelsen af litterære og dramatiske værker stadig begrænset. 
Fællesskabets investeringer på området må derfor øges betydeligt, hvis de skal kunne sikre, 
at moderne litterære og dramatiske værker får en større udbredelse i medlemsstaterne og i 
visse tredjelande. 
Oversættelse er en afgørende betingelse for en intensivering af de kulturelle og økonomiske 
udvekslinger mellem medlemsstaterne og med resten af verden. For Fællesskabet er der tale 
om en væsentlig ny, konkret udfordring, ikke kun for professionelle oversættere, men for 
alle EU-borgerne på grund af det begrænsede kendskab til fremmedsprog. I et Fællesskab 
med mange forskellige sprog og kulturer er det afgørende for en reel integration at have en 
sammenhængende, altomfattende politik for oversættelse af skønlitteratur. 
For at rette op på de skævheder, som markedskræfternes frie spil medfører, er det vigtigt, 
at de foranstaltninger, der planlægges på europæisk plan, især vedrører udbredelsen af 
værker skrevet på de sprog, som hidtil ikke har været tilstrækkelig udbredte, i de 
sprogområder, som indtil nu har været for lukkede over for værker og ideer fra de andre 
fællesskabslande og tredjelande. 
Den fællesskabsstøtte til oversættelse, som indgår i programmet, supplerer den indsats, der 
gøres på området i visse medlemsstater, således at der opstår en synergieffekt mellem dem. 
Den er med til at skabe konkrete resultater, idet den styrker de svage punkter i udbredelsen 
af litteratur skrevet på de mindst udbredte sprog. 85% af de oversættelser, der i dag udgives 
i Europa, er oprindelig skrevet på engelsk, fransk eller tysk. En sådan indsats kan ikke gøres 
af den enkelte medlemsstat eller gennem bilaterale aftaler, men kun som led i en 
foranstaltning på fællesskabsplan. 
Fællesskabsstøtten fungerer desuden som et incitament til at afsætte yderligere offentlige og 
private midler til formålet og gør det dermed lettere at finansiere projekterne. 
9.3 Overvågning og evaluering af foranstaltningen 
To år efter iværksættelsen af programmet og senest seks måneder efter denne periodes udløb 
forelægger Kommissionen efter samråd med det i artikel 5 nævnte udvalg en 
evalueringsrapport om de opnåede resultater for Europa-Parlamentet og Rådet tillige med 
passende forslag. 
Efter programmets afslutning forelægger Kommissionen i overensstemmelse med den i 
artikel 5 fastsatte procedure en rapport om programmets gennemførelse og resultater for 
Europa-Parlamentet og Rådet. 
10. Udgifter til administration (budgettets del A) 
Indebærer foranstaltningen en forøgelse af Kommissionens personale? 
Nej 
50 
ISSN 0254-1459 
KOM(94) 356 endelig udg. 
DOKUMENTER 
DA 16 
Katalognummer: CB-CO-94-371-DA-C 
ISBN 92-77-72183-9 
Kontoret for De Europæiske Fællesskabers Officielle Publikationer 
L-2985 Luxembourg 
51